
A pone baricada na un di e 
edificionan di Nikki Habibe 
pa motibo di mal estado 


Ayera Departamento di 
Obra Publico (DOW) a 
informa a traves di su red 
social Facebook cu nan a 
haya un melding di un ed- 
ificio ubica na Caya Gran- 
di e cual ta den condi- 
cionnan basta peligroso y 
nan a pidi comunidad pa 
tene na cuenta cu esaki. 


“Nos a ricibi un melding for 
di KPA, unda ta pidi asisten- 
cia pa pone baricada na un di e 
edificionan di Nikki Habibe. 
Ta asina cu e siergevel ta den 
mal estado y ta mustra cu lo 
por cay un dia pa otro. Me- 


sora nos team a duna un man 
pa asina proteha e area y asina 
nos baha e siergevel akinan. 
Mientrastanto nos ta a pidi pa 
no yega cerca di e edificio pa 
motibo cu nos ta tumando e 
medidanan necesario.” Nan a 
informa. 
Mientras tanto, otro usuari- 
onan a sigura cu e area aki a 
bira un “ghost town” yen di 
edificionan bieu y cu ta mas 
miho “pa basha e edificio aki 
abou” mirando e peliger cu 
esaki por ocasiona y ademas 
nan tambe a informa cu e 
area aki no tin luz y den or- 
anan di anochi ta basta scur. 


KvK preocupa pa problema di escasez di personal den sector turistico 


E tema di escasez si per- 
sonal, sobretodo den e 
sector hotelero, ta uno cu 
pa hopi aña tin e aten- 
cion di e organisacionnan 
di e sector aki. Mediante 
un comunicado di prensa 
Camara di Comercio di 
Aruba (KvK) a informa cu 
esaki tabata un tema cu a 
bin dilanti durante nan 
reunion cu Minister Geof- 
frey Wever. 
Algun dia atras Aruba 
Food & Beverage Asso- 
ciation (AFBA) a tene un 
conferencia di prensa pa 
trece nan preocupacion 
pa dilanti tambe acerca e 
tema aki. 


AFBA ta remarca cu e situa- 


cion ta yegando un nivel alar- 
mante y cu nan ta trahando, 
hunto cu gobierno, pa yega 
na un soluciona mirando cu 
e situacion por empeora pa 


motibo di e hotelnan nobo 
cu ta den construccion y cu 
lo habri nan porta pronto. 
Den nan comunicado KvK 
a expresa nan preocupacion 


riba e tema di escasez di em- 
pleado. 
“Esaki ta un problema cu ya 
ta conoci pa hopi tempo, na 
unda KvK a expresa na varios 
ocasion su preocupacion riba 
e topico aki. Den proximo 
añanan lo bin mas o menos 
2800 camber adicional, y no 
tin suficiente personal pa 
traha,” KvK a indica. 
Nan ta remarca cu nan ta 
desea di haya informacion 
di Gobierno tocante e ac- 
cionnan concreto cu lo tuma 
pa soluciona e problema aki, 
y alabes mitiga e consecuen- 
cianan si importa cantidad 
grandi di trahadonan for di 
exterior. 
Un topico cu nan a trece la 
dilanti durante e reunion ta 


e proposicion di Gobierno pa 
cobra un tarifa di 35 dollar na 
cada turista na momento cu 
nan drenta Aruba. 
Nan a enfatisa cu nan ta pre- 
ocupa cu esaki lo por stroba 
grupo y/of famia grandi di 
bishita Aruba. 
“KvK a trece dilanti cu lo 
tin fondonan disponibel di 
VNO (Vertegenwoordiging 
van Nederland) pa yuda so- 
luciona e problema di RWZI. 
KvK ta di opinion cu si por 
haci uzo di e fondonan aki, 
no mester bolbe cobra un 
tarifa extra na e turistanan, y 
asina evita di pone un peso 
extra riba nos bishitantenan,” 
nan a subraya. 

Partido RED Democratico: 
“Vota pa politiconan cu tin e pais na pecho y cu a demostra esaki caba” 


Dialuna ultimo, partido 
RED Democratico y su 
miembronan a tene un 
conferencia 
di 
prensa 
unda nan a trece dilanti 
algun puntonan manera 
e politiconan di Aruba y 
nan integridad, ademas di 
esnan cu ta bao investiga- 
cion y cu pueblo di Aruba 
mester scoge bon pa otro 
eleccion y “no cay den 
trampa.” 


Ricardo Croes a señala cu 
na Aruba tin politiconan cu 
den periodo aki a bin dilanti 
cu “e curashi di pretende cu 
corupcion ta den tur partido 
politico, e persona cu a bisa 
esaki ta e parlamentario cu a 
saca su asiento den prison, e 
kiermen cu tur partido po- 
litico na Aruba ta corupto 
y awor ta un parlamentario 
di partido MEP cu a bin di- 
lanti y pretende cu MEP tin 
un actitud pro-activo contra 
corupcion na unda el a bin 
cu tres punto cu ta ley di fi- 
nanciamento politico, ley di 
integridad y ley di screenig pa 
ministernan.” 
Segun Croes ta indica, tur e 
tres ley aki ta iniciativa di par- 
tido RED Democratico y cu 
for di su inicio na 2005 tabatin 
e idea pa trece e proyectonan 
ey “nan ta duna e impresion 
cu di e tres punto pro-activo 


contra corupcion pero no ta e 
tres ley ta e tres ex-minister, 
Besaril Romero cu Briesen 
cu ta bao di investigacion y 
un di nan ta basta preta den 
investigacion cu hasta el a 
paga back caba y esey ta nifica 
cu el a admiti y cu el a haci 
cos cu no mester a haci,” el a 
bisa. 
Igualmente Croes a trece di- 
lanti cu e gobierno aki a dis- 
pensa tres di nan minister pa 
a comete actonan contra ley, 
entre otro pago di FASE y 
pago di TPEF segun el a sigu- 
ra, di minister Dangui Odu- 
ber caminda Croes a enfatisa 
cu el a bay parlamento pa le- 
galisa un comportacion cu de 
facto tabata un comportacion 
ilegal. 
“E campaña di corupcion aki, 
cu entre otro, den e parla- 
mento aki tin sinta aworaki, 
partido MEP a menciona tres 
minister cu ta den investiga- 
cion, partido AVP cu tin un 
ex-minister y ex-presidente 
di parlamento cera den KIA, 
nos tin partido POR cu tam- 
be tin e ex-parlamentario 
Sr. Howell y ex-minister Sr. 
Oduber e cual tin hopi cu- 
rashi di papia di integridad, 
pero tambe tin Sra Marisol 
Lopez-Tromp ken practica- 
mente a ser dispensa di un 
straafrechteling di un inves- 
tigacion di parti di OM y laga 


nos corda di e minister sin in- 
tegridad, Ursell Arends ken a 
pidi dispensa lubidando tur 
e accidentenan cu morto co- 
meti den e pais aki pa chauf- 
feurnan cu ta core auto bao 


influencia di alcohol, anto a 
bo ta minister di Integridad 
y partido RED Democratico 
no ta den ni un caso bao in- 
vestigacion ,” Croes a declara. 
P’esey el a haci e peticion “pa 
no cay den trampa y vota pa 
hendenan cu nan ta haci ta 
enrikece nan mes, nada otro,” 
y vota pa politiconan cu tin e 
pais na pecho y cu a demostra 
esaki caba “tur e campaña cu 
tabatin contra RED Demo- 
cratico a duna su fruto, nos 
a bay cas, pero awe e fiesta a 
continua.” 
Armando “Rudy” Lampe ken 
tambe ta miembro di e par- 
tido aki a trece dilanti cu pa 
loke ta trata e caso di SKOA 
y e werksternan caminda “e 
werksternan a ser engaña y 
SKOA a ser engaña, pais Aru- 
ba a perde pasobra realmente 
a usa placa contra ley y nos 
ta wak e mesun modus ope- 
randi, wak e ultimo ley cu a 
ser manda na januari na par- 
lamento door di Evelyn Wev- 
er-Croes pa cambia nos ley 
di eleccion, Raad Van Advies 
ta bisa cu a presenta esey pa 
cambio mientras cu tin otro 
cosnan esencial pa cambia y 
dicon nan ta bin cu e cambio 
di ley electoral aworaki unda 
cu no tin control riba ken ta 
e votadonan, kico tin eytras? 
Ken ta bay vota? Kiermen nos 
mester ta alerta di kico ta bay 
pasa den eleccion aki pasobra 
nos tin cu wak pakico aworaki 


nan ta manda un ley di elec- 
cion pa cambio anto e esencia 
mes boso no a touch, manera 
Raad van Advies a bisa, wak 
e esencia, por a cambia e ley 
di eleccion unda esnan cu ta 
haya mas voto ta drenta par- 
lamento,” el a comenta. 
El a referi na Sint Marteen 
unda varios miembro di par- 
lamento aworaki no ta lider 
di partido pa motibo cu nan a 
haya mas voto cu e lider “pero 
esey si Evelyn Wever-Croes 
no kier cambia pasobra esey 
ta e poder di famia Croes, a 
bo ta dicidi ken ta bin di un, 
dos of tres , ken ta bay par- 
lamento, ken ta comporta su 
mes bon ta haya un luga mas 
halto, esey ta e poder cu tin.” 
Segun e tambe a sigura, famia 
Eman tambe a haya e chens 
pa cambia e ley aki pero nan 
tampoco a cambi’e, den e di 
dos punto di e ley di eleccion 
pa cambia ta papia di Aru- 
bianonan na Hulanda y na 
stranhero por vota, pakico bo 
na ta cambi’e manera tur otro 
paisnan a haci’e? Aworaki bo 
tin chens. Pasobra bo no por 
manipula nan facilmente ora 
cu Arubiano ta na exterior ta 
mas critico, pakico bo no ta 
cambi’e pasobra eynan ta e 
corupcion cu tin, nos ta sigui 
usa placa di pueblo pasobra e 
asunto di SKOA no ta nada 
otro cu pa haya fondo, tur 
dos partido a gaña djis pa haya 
voto, Lampe a sigura. 

Dayana Jacobs, mama di mucha cu buraco na curason: 
“Kico boso ta warda pa mand’e Colombia?” 


Ayera ariba Facebook, un 
publicacion a capta aten- 
cion di varios usuario. Ta 
trata di un publicacion di 
un mucha homber cu ta 
sufri di problema di salud, 
buraco na su curason, pero 
lastimamente te aworaki 
e no a ricibi e ayudo cu e 
mester. Den un entrevista 
cu Bon Dia Aruba, Daya- 
na Jacobs, mama di Lian, 
ta conta kico ta e situacion 
lamentable cu nan ta pas- 
ando aden aworaki. 


Jacobs a splica cu Lian a nace 
cu un problema di curason, 
pues tin un buraco na su cu- 
rason y desde cu nan a haya 
sa cu e tin e buraco na su 
curason, semper nan tabata 
bay cune pediatra y tabata 
pidi ayudo. Pero lamentable- 
mente semper dokter tabata 
bisa cu ora Lian bira grandi e 
ta bay resolve riba su mes pa- 
sobra e ta ‘groei e uit’. 


Pero e situacion a cuminsa 
empeora e aña aki. Jacobs a 
sigui splica cu na comienso di 
januari e aña aki Lian a haya 
su prome convulsion. Ora cu 
esaki a sucede mas cu claro a 
hiba e mucha hospital, pero 
na hospital dokternan a bisa 
cu nada ta pasando y a manda 
Lian cas. 


E siguiente dia mainta el a 
bolbe haya otro convulsion 
pero e biaha aki el a hay’e na 
scol. A busc’e na scol, a hibe 
hospital atrobe y e biaha aki 
si nan a lag’e keda un dia na 
hospital, pero toch dokternan 
tabata bisa cu nan no sa door 
di kico e convulsion ta bin ni 
kico ta ocasiona e convulsi- 
onnan cu Lian ta haya. 


Jacobs a sigui splica cu el a 
pidi e dokternan pa lag’e un 
dia mas pasobra e no a haya e 
convulsion na hospital y dok- 
ternan tabata kier pa e haya e 
convulsion na momento cu e 
ta den hospital. Nan a tuma e 
decision di mand’e cas back. 


Algun dia a pasa cu tur cos 
tabata normal, pero despues 
di un siman, cual tabata si- 
man pasa, Lian a bolbe haya 
un convulsion. 


“Mi a bisa no, ta suficiente. 
Mi a bay dokter di cas y mi a 
bisa nan kico ta bay pasa, boso 
ta bay yuda mi si of no. E ora 
e dokter di cas a duna un cita, 
nan a manda tur info di Lian 
pa pediatra etc. Ayera Lian a 
bolbe a haya un convulsion 
na scol y a hib’e hospital y 
aworaki na hospital nan a bisa 
cu si nan ta bay yudele, pero 


mi no ta bezig ta wak cu nan 
ta bezig ta move. Nan a bin 
coy su sanger si, pero ki ora 
nan ta bay haci test,” Jacobs a 
expresa. 


El a conta cu Lian ta naci na 
2018 y ora cu nan a haya sa 
cu e tin buraco na su curason 
tabata 2019. Despues a bin 
Covid, y door di esey nan a 
keda hala e test, hala su cita. 
Segun dokternan a informa e 
mama, Lian mester a wak un 
cardiologo cu ta bin un biaha 
pa luna for di Corsou, pero 
nunca niun dokter di curason 
a check Lian. 


Jacobs ta splica cu e pediatra 
cada rato cu Lian bay e ta bisa 
cu e ta bon, cu e ta no ta sinti 
nada, despues nan a bisa cu 
si nan ta scucha e soplo na 
su curason, pero apenas te 
aworaki cu el a cuminsa haya 
e convulsionnan, cu e mama 
a bay dokter di cas reclama, 
nan a cuminsa haci algo. 


“Claro como mama mi ta bay 
drenta den panico, mi ta bay 
bira loco, mi ta bay flip y e ora 
aworaki, di siman pasa pa awe 
nan a yama mi y nan a duna 
mi un cita mañan, pero ya e 
convulsion a pasa awe y nos 
a bin hospital y actualmente 
nos ta den hospital,” Jacobs a 


indica. 


Jacobs a splica cu desde cu 
Lian ta chikito el a pidi dokter 
pa mande Colombia, pero el 
a wordo informa cu no ta djis 
asina zo maar nan ta mand’e 
Colombia. Na momento cu 
Lian a haya e convulsion di 
dos biaha, Jacobs a bisa dok- 
ter cu su yiu ta birando cada 
biaha mas erg y si ta posibel 
pa mand’e Colombia. Pero 
dokter di cas a bisa cu no ta e 
ta dicidi, ta pediatra ta dicidi 
esey y te ainda nan no a tuma 
e decision pa mand’e Colom- 
bia. 


“Hustamente ayera mi a bay 
wak pasashi cu tur esey pa 
Colombia pa mi manda Lian 
di mi mesun un forsa, pero 
e no ta husto, pakico nos tin 
AZV e ora? E no ta make 
sense,” el a expresa. 


Jacobs no a bay AZV ainda, 
pero aworaki, mirando e 
situacion, el a bisa cu e ta caba 
di handle cu tur cos na hospi- 
tal pa e bay personalmente na 
AZV pa wak pakico ainda no 
por manda su yiu Colombia. 


“Mi no por sigui asina cu mi 
yiu ta keda bira malo y mi no 
ta haya ayudo. For di 2019 cu 
bo sa cu e tin un buraco na 
su curason, pa 2024, ta cinco 
aña caba, kico boso ta warda 


pa mand’e Colombia?,” el a 
cuestiona. 


Jacobs ta un mama soltera y 
pa e manda su yiu Colom- 
bia y cubri tur gasto ta bay ta 
duro pe. Ya caba el a cuminsa 
haya ayudo for di su famia 
y amistadnan cu a cuminsa 
comparti su storia ariba Face- 
book pa asina purba yuda lo 
mas cu por pa logra e meta 
di manda Lian Colombia pa 
mehora su salud. 


“Tur cu por ofrece ayudo cu 
ta bin di nan curason, tur cos 
cu ta bin di curason ta mas cu 
bon bini. Mi amiga a pone 
riba Facebook number di 
cuenta di banco, informacion 
pa esnan cu lo kier yuda Lian 
yega Colombia. Si kier duna 
mi algo personal tambe ta po- 
sibel. Tur cos ta welcome,” el 
a expresa. 


Por ultimo, Jacobs ta remarca 
cu e ta pasando den e situa- 
cion, pero e sa cu e no ta e 
unico cu ta pasando den algo 
asina. “AZV tin cu cuminsa 
drecha nan manera pasobra 
imagina bo no ta cu mi so e ta 
pasa, e ta pasa cu hopi hende 
mas. E no ta leuk cu nos tin 
AZV pero ta tanto bal paso- 
bra nan no ta bezig ta yuda 
cu letterlijk nada. Ami ta bisa 
flat, nan ta laga di desea,” el a 
finalisa. 

Champagne Kids Carnival Group ta bira grupo di mucha 
di aña pa Carnaval 70 


Paradanan di carnaval di 
mucha ta tras di lomba 
y esey ta nifica cu e gru- 
ponan di carnaval ta en 
espera di e resultadonan 
pa loke ta trata e pre- 
miacionnan pa trahenan, 
road piece, carosa, grupo 
di aña, entre otro. Ayera 
tardi ariba nan pagina ofi- 
cial di Facebook, SMAC a 
publica e resultadonan ta 
spera. 


Aruba a disfruta di e paradan- 
an di mucha yen di creativi- 
dad, luho, beyesa y sin laga 
afo ambiente di carnaval. E 
gruponan a presenta trahenan 
bunita, road piecenan espec- 
tacular y carosanan luhoso. Y 
aworaki e premacion ta cono- 
ci pa wak cual grupo a sobre- 
sali mas den e paradanan aki. 


Aki ta sigui e resultado di e 
premiacion di parada di mu- 
cha di Carnaval 70: 
Roadpiece Luhoso: 
1. 
Kung 
Fu 
Kids 
- 
Champagne Kids 
2. 
Super 
Mario 
- 
Champagne Kids 
3. 
Seize Your Moment - 
TOB Kids 


Roadpiece Campeon: 


1. 
Roll With It - Empire 
Kids 
2. 
Adventure in Ama- 
zonia - Don Flip 
3. 
Seize Your Moment - 
TOB Kids 


Mini Roadpiece Luhoso: 
1. 
Pepita - TOB Kids 
2. 
Dante - TOB Kids 
3. 
E Dragon di Gringot 
- Champagne Kids 


Mini Roadpiece Campeon: 
1. 
Pepita - TOB Kids 
2. 
Wild Life of Amazo- 
nia - Don Flip 
3. 
Bou di Lama - Cen- 
tro di Bario Noord 


Bodypiece Luhoso: 
1. 
Fawkes E Phoenix 
(Izyan) - Champagne Kids 
2. 
Dante’s Vibrant Jubi- 
lee (Darson) - TOB Kids 
3. 
Dante’s Vibrant Jubi- 
lee (Jereau) - TOB Kids 


Carosa Luhoso: 
1. 
Mama Coco - TOB 
Kids 
2. 
Universal - Cham- 
pagne Kids 
3. 
Nos Storia di Carna- 
val - Centro di Bario Noord 


Carosa Campeon: 


1. 
Mama Coco - TOB 
Kids 
2. 
Empire Kids - Em- 
pire 
3. 
Coco - TOB Kids 


Shoulderpiece Campeon: 
White Macaw - Don Flip 
Myesha Nisbeth 


Bodypiece Campeon: 
1. 
Oncideum Amazon 
Flower - Don Flip 
2. 
Warrior Princess - 
Don Flip 
3. 
King Conda - Don 
Flip 


King of Bands: Fawkes E 
Phoenix - Izyan Baroud - 
Champagne Kids 


Queen of Bands: Pepita - Ri- 
andra Brete - TOB Kids 


Seccion Luhoso: 
1. 
Cat in the Hat - 
Champagne Kids 
2. 
Dragon - TOB Kids 
3. 
Dazzling Dancers - 
Oranje - Champagne Kids 


Seccion Campeon: 
1. 
Fear - Little Groovers 
2. 
Mighty Anaconda - 
Don Flip 
3. 
Dante’s Vibrant Jubi- 


lee - TOB Kids 


Massa Campeon: Champgne 
Kids 


Massa Ambiente: Don Flip 
Carnival Group 


Grupo di Mucha di Aña: 
Champagne Kids Carnival 
Group 


Best Road Show: Mini NTG 
- Centro di Bario Noord 


Dancing Queen: Nima Whit- 
field - Little Groovers 


Dancing King: Darson Naar 
- TOB Kids 


Premio Comercial: Nos Sto- 
ria di Carnaval - Centro di 
Bario Noord 


Premio Cultural: Kitrin di 
Florin - Centro di Bario 
Noord 


Premio Creativo: Roll With 
It - Empire Kids 


Premio Road Entertainers: 
Naheem & Friends - Little 
Groovers 

Entrante zomer 2024: Joost Meijs lo baha como CEO di Aeropuerto di 
Aruba 


Joost Meijs, CEO di Aru- 
ba Airport Authority N.V. 
(AAA) desde augustus di 
aña 2019, lo bandona su 
funcion na Aeropuerto di 
Aruba una bes cu e termi- 
na cu su mandato di cinco 
aña. 


Conhuntamente cu e demas 
miembronan di e directiva di 
AAA y tur e empleadonan di 
aeropuerto, durante e ultimo 
añanan, a realisa un cantidad 
di mehoracion na aeropuerto. 


Na comienso di aña 2019, e 
trabou di mas importante pa 
management tabata pa imple- 
menta di un manera exitoso e 
gran inversion tan spera den 
e terminal na aeropuerto y 
demas infrastructuranan bou 
di e nomber Gateway 2030. 
E prome fase, un baggage 
system nobo y un un sala di 
check-in, lo ta cla y entrega 
memey di aña 2024. E fase 
aki ta conta cu un inversion 
di mas di 140 miyon dollar y 
ta den ehecucion door di un 
grupo di constructor local. Ta 
spera cu e construccion di e 
di dos fase di Gateway 2030, e 
areanan nobo di espera y gate 
adicional, lo cuminsa durante 
zomer 2024. Ademas a inicia 
cu e trabounan di prepara- 
cion pa e di tres y ultimo fase 
y ta completa un inversion 
total pa Gateway 2030 di mas 
di 300 miyon dollar. 


E crisis di COVID na aña 
2020 y aña 2021 a causa un 
periodo di incertidumbre pa 
Aeropuerto di Aruba. E caida 
drastico di fluho di ingreso 
debi na e menor cantidad 
di pasahero como resultado 
directo di crisis di COVID 
y e incertidumbre riba e ve- 
locidad di e recuperacion, a 
hiba na e decision di ahusta 
e organisacion di aeropuerto. 
Na aña 2024, aeropuerto a 
recupera totalmente for di e 
crisis di COVID. E variedad 
di destinacion a amplia y e 


cantidad di pasahero a yega 
un nivel record; aña 2023 
compara cu aña 2019 a subi 
cu 8%, presupuesto di aña 
2024 compara cu aña 2019 a 
subi cu 11%. Despues di un 
resultado financiero signifi- 
cativamente negativo crea pa 
COVID, aeropuerto ta finan- 
cieramente stabiel y cu un 
rendimento saludabel. 


Na aña 2021, den colabora- 
cion cu tur empleado, a for- 
mula un strategia ambicioso 
corporativo pa converti Aero- 
puerto di Aruba den un di e 
aeropuertonan mas sosteni- 
bel, sigur y cu bista riba fu- 
turo den Sur America y Ca- 
ribe. Ta pa e motibo ey mes 
aeropuerto ta inverti con- 
stantemente den cuater pi- 
lar strategico: desaroyo di su 
empleadonan, calidad di su 
servicio y di e infrastructura 


di aeropuerto, innovacion y 
oportunidad nobo, sostenibi- 
lidad y responsabilidad social. 


Na aña 2023, e pasahero- 
nan a score e procesonan di 
aeropuerto como un 4.50 di 
satisfaccion di cliente y un 
4.32 den experiencia di cli- 
ente (basa riba un escala di 
1-5). E engagement score di e 
empleadonan ta n’e momen- 
tonan aki na un nivel record 
di 3.82 (basa riba escala 1-5). 
Aeropuerto di Aruba ta e 
prome aeropuerto na mundo 
pa ricibi e certificado Green 
Globe na aña 2022. Durante 
e mas recien Siman di In- 
tegridad cu e tema “Follow 
Your Moral Compass”, a se- 
lecciona aeropuerto como un 
compania cu un trayectoria 
comproba pa e area di integ- 
ridad, dunamento di cuenta, 
transparencia, sostenibilidad 


y responsabilidad social. 


Aeropuerto di Aruba a tuma 
e iniciativa di establece Dutch 
Caribbean Cooperation of 
Airports (DCCA), un co- 
laboracion entre e seis aero- 
puertonan di Caribe Hulan- 
des. E meta di DCCA ta pa 
mehora e calidad y siguridad 
di e aeropuertonan y crea un 
escala a traves di un coopera- 
cion estrecho y intercambio 
di informacion y conoce- 
mento. Desde su comienso, 
DCCA a impulsa un plan 
ambicioso pa e conexionnan 
aereo ta mas accesibel, efici- 
ente y sostenibel entre e seis 
islanan. Esaki a resulta den e 
salida di e prome avion elec- 
trico den espacio aereo Ca- 
ribense desde Aeropuerto di 
Aruba na aña 2022. 


Na aña 2023, a celebra 100 
aña di aviacion na Aruba con- 
huntamente cu e comunidad 
di Aruba y tur stakeholders. 
KLM a inicia cu e celebracion 
di su 103 aniversario pre- 
sentando e tradicional casita 
blauw di Delft na Goberna- 
dor di Aruba. Pa e ocasion 
aki a scoge un version min- 
iatura di e cas di famia Ecury 
na Aruba. E celebracionnan a 
continua cu un exhibicion di 
aviacion pa publico, e insta- 
lacion di un replica di brons 
di e prome avion cu a baha na 
Aruba, e minting di e mone- 
da conmemorativo di parti di 
Banco Central di Aruba y du- 
rante e celebracionnan, Min- 
ister di Cultura a asigna e ex- 
terminal di aeropuerto “Da- 
kota building” oficialmente 
como un monumento. 
Joost Meijs, CEO di AAA, a 
expresa cu: “Mi ta disfruta pa 
lidera e aeropuerto ambicioso 
aki y lo sigui hacie te na e final 
di mi mandato cu ta termina 
na zomer 2024. Aeropuerto 
di Aruba ta conta cu un ekipo 
fantastico y ta danki na e bon 
trabou y e gran compromiso 
di tur colega, cu aeropuerto 


a logra cu exito e imple- 
mentacion di nos strategia 
corporativo. Ademas, e aso- 
ciacionnan solido cu Min- 
isterio di Turismo, Directie 
Luchtvaart, 
Aruba 
Tour- 
ism Authority (ATA), Aruba 
Hotel and Timeshare Asso- 
ciation (AHATA) y socionan 
di aeropuerto, incluyendo 
Duana, Inmigracion, CBP 
di Merca, concessionaires y e 
companianan di ground han- 
dling, ta y lo sigui ta crucial 
pa e exito di aeropuerto”. 


Gerald Tsu, Presidente di 
e conseho di supervision, a 
duna di conoce cu: “E conex- 
ion di Joost cu Schiphol In- 
ternational ta un muestra di 
su excelente reputacion den e 
area di maneho di aeropuerto. 
Su habilidadnan pa soluciona 
problema y mentalidad pa 
garantisa cu ta cumpli cu tur 
loke mester haci, ta demostra 
su capacidad pa bridge gaps. 
Cu un strategia corporativo 
nobo y cu e ayudo di e ekipo 
di liderasgo y tur e emplead- 
onan di AAA, Aeropuerto di 
Aruba a supera e retonan di 
pandemia di COVID-19 bou 
su liderazgo como CEO. Nos 
ta gradici Joost pa su con- 
tribucion na AAA y nos ta 
dese’e exito durante e ultimo 
lunanan di su mandato y den 
tur su futuro plannan”. 


Dangui Oduber, Minister di 
Turismo y Salud, a expresa 
cu: “ Aeropuerto di Aruba 
ta crucial pa e economia di 
Aruba y e bienestar di esnan 
cu ta biba aki. Mi ta orguyoso 
cu aeropuerto ta un organi- 
sacion stabiel y cu un vision 
pa futuro, e ta un ehempel pa 
e demas aeropuertonan den 
region. Nos aeropuerto awo 
ta lider den sostenibilidad. 
Nos ta gradici Joost Meijs pa 
su contribucion profesional 
na e organisacion y pa lidera 
AAA den e ultimo 5 añanan. 
Nos ta dese’e hopi exito den 
futuro!” 


Sr. Alonso Tromp ta aclaria 


Un saludo cordial na un 
y tur. Ami Alonso Tromp 
ta reacciona den forma 
publico pa motibo di un 
asunto cu a sali den publi- 
cidad, pero cu no tin meri- 
to di berdad. 


Mi ta desea di declara cu mi 
no ta envolvi den ningun 
caso di maltrato y ni tampoco 
ami a wordo maltrata pa mi 
ex-pareha. 


Locual cu tin ta un asunto 
di bida priva, caminda cu tin 
separacion ta tumando lugar. 
Berdad tin keho cu a wordo 
entrega contra mi persona, 
pero cu no ta basa riba reali- 
dad. 


Pa awor aki mi no ta desea di 
bay den mas detayes di e caso 
pa motibo cu a asunto aki ta 
algo priva y OM ta atendien- 


do debidamente cu e caso cu 
pronto lo haya su solucion. 


Mi ta gradici na tur mi amis- 
tadnan y famianan cu a ex- 
presa nan confiansa den mi 
persona. 


Atentamente, 


Alonso Tromp. 
Presidente di Topa y FFD 

Plamamento fatal di listeria conecta cu cotija y queso fresco for di 
negoshi na California 


(AP)—Un 
compania 
di keshi y productonan 
di 
lechi 
ta 
e 
fuente 
di 
e 
plamamento 
di 
contaminacion di listeria 
cu a dura 10 aña y a resulta 
den dos hende morto y 
mas cu 25 hende malo, 
segun oficialnan di salud 
federal a bisa ayera. 


Evidencia nobo di laboratorio 
a conecta keshinan moli y 
otro productonan di lechi 
traha pa Rizo-Lopez Foods 
di Modesto, California, na 
e plamamento, cual a ser 
detecta pa prome biaha na 
juni 2014, e centro pa control 
y 
prevencion 
di 
malesa 
(CDC) a bisa. 


Desde e tempo ey, al menos 
26 hende den 11 estado a 
bira malo. Esaki ta inclui 
un persona cu a muri na 


California na 2017 y un cu 
a muri na Texas na 2020, 
oficialnan di CDC a bisa. 
Dialuna, e compania a yama 
pa debolbe mas cu 60 keshi 
moli, yogurt y sour cream 
bendi bao di e marcanan Tio 
Francisco, Don Francisco, 
Rizo Bros, Rio Grande, Food 
City, El Huache, La Ordena, 
San 
Carlos, 
Campesino, 
Santa Maria, Dos Ranchitos, 
Casa Cardenas, y 365 Whole 
Foods Market. 


Previamente CDC a investiga 
casonan di contaminacion di 
cuminda conecta cu queso 
fresco y otro tipo di keshi 
similar na 2017 y 2021, 
pero no tabatin suficiente 
evidencia pa identifica un 
fuente. Malesanan nobo a 
ser reporta na december, 
cual a causa CDC pa habri 
nan investigacion atrobe. E 


cadena di listeria conecta cu 
e plamamento a ser descubri 
den un muestra di keshi 
for di Rizo-Lopex Foods. 
Oficialnan federal a confirma 
cu queso fresco y cotija 
produci pa e compania tabata 
haciendo hende malo. 


E productonan debolbi a 


ser distribui den tiendanan 
rond full e pais, incluyendo 
El Super, Cardenas Market, 
Northgate 
Gonzalez, 
Superior 
Groceries, 
El 
Rancho, Vallarta, Food City, 
La Michoacana, y Numero 
Uno Markets. 


Infeccion 
di 
listeria 
por 


causa malesa grave, y, den 
cierto caso, morto. Hende 
cu ta na estado, mas bieu 
cu 65 aña di edad, of tin un 
sistema di immuun zwak ta 
particularmente vulnerabel. 
Sintomanan—manera dolor 
di 
musculo, 
keintura 
y 
cansancio—usualmente 
ta 
cuminsa dentro di dos siman 
despues di come cumindanan 
contamina, 
pero 
e 
por 
cuminsa mas trempan of mas 
laat tambe. 


CDC a bisa cu consumidonan 
cu tin e producto aki mester 
benta nan afo y limpia nan 
frigidaire, cabinet, y otro sitio 
di contacto bon. Listeria por 
sobrevivi den frigidaire y por 
contamina otro cuminda y 
superficie facilmente. 


Hulanda: 
Seguro di salud CZ kier pa aseguradonan 
paga miyones debi na eror digital 


(NLTimes)—Un eror den 
e software cu ta maneha 
e 
declaracionnan 
di 
CZ automaticamente a 
resulta den dies miles di 
cliente hayando un suma 
di reembolso mas halto cu 
nan tin derecho na dje na 
2022 y 2023. Awo ta CZ ta 
demandando pa nan paga 
e placa ey back. Esaki ta 
conta pa miyones di euro, 
segun De Volkskrant ta 
reporta. 


E eror a envolvi e evaluacion 
di tratamentonan dental pa 
hende cu tuma un seguro 
adicional pa e proposito aki. 
Esaki ta relata na cubrimento 
di tratamento dental cu tabata 
un resulta di un accident. 
Den algun caso, CZ tambe a 
paga pa proceduranan cu no 
tabata relata na un accident. 


CZ a anuncia cu “un eror a 
sosode nos sistema” den un 
carta manda na clientenan 


afecta fin di januari. E 
compania di seguro a bisa 
cu e lo demanda e placa 
back y a pidi despensa pa 
e 
inconveniencia. 
Pa 
e 
asegurado, esaki a conta pa 
miyones di euro di reembolso 
sobrepaga. 


E hecho cu e clientenan di 
CZ no tin e culpa pa e eror 
no ta un motibo pa CZ no 


demanda e placa back. “E 
hecho ta keda cu hendenan a 
ricibi compensacion pa cual 
nan no tin derecho na dje,” 
e vocero a bisa. Si CZ no 
tuma e placa back, tur partido 
asegurado lo paga pa e eror, y 
“esey no ta husto,” el a bisa. 
Mayoria cliente lo mester 
paga un par decena di euro, e 
vocero a bisa. 

Corte ta declara na fabor di universidad den caso treci dilanti pa 
studiante cu no ta satisfecho 


(AP) - Corte a declara na 
fabor di Rector Magnifi- 
cus di Universidad di Cu- 
raçao den un caso cu un 
studiante cu no ta satis- 
fecho a trece dilanti. 


Segun e studiante en cues- 
tion, el a ser nenga inhus- 
tamente un extension di su 
estudionan, cual ta preveni 
cu e por completa su Master 
of Science in Accountancy. 
E corte a determina cu ya 


caba el a ricibi 3 extension pa 
completa su programa, cu el a 
surpasa e duracion standard y 
cu e programa aki ya no ta ser 
continua. Como resultado di 
esaki, su apelacion a ser mira 
como uno cu no tin base. 


E studiante aki a cuminsa su 
estudionan na e facultad di 
ciencianan social y economi- 
co. El a sigui cu su estudio pa 
yega su titulo master banda di 
su trabao sinembargo a causa 


di problemanan medico, e no 
por a completamente enfoca 
riba su estudionan. 


Manera corte a dicta, ya caba 
el a ricibi 3 extension anteri- 
ormente sinembargo e no a 
logra entrega su tesis prome 
cu e deadline final di juli 1 di 
aña 2023. Como consecuen- 
cia na esaki, e universidad a 
informa su persona cu e no 
por completa e programa pa 
su master. 


Minister Cijntje ta nenga acusacion di mal conducta 


(CuraçaoChronicle) 
- 
Minister Ruisandro Ci- 
jntje di Desaroyo Eco- 
nomico (MEO) ta nenga 
acusacionnan den su con- 
tra cu el a comporta su 
mes di mal manera cu un 
guardia di siguridad na un 
sitio di entretenimento. 


E incidente aparentemente 
tambe a tuma luga na e entra- 
da, unda Cijntje a confronta 
e empleado di siguridad cu 
tabata kier revisa su persona. 
E Minister aparentemente 
a nenga di coopera cu esaki, 
posiblemente causando un 
confrontacion verbal y te has- 
ta potencialmente fisico. Un 
mensahe di bos ta circulando 
riba rednan social den cual e 
guardia di siguridad ta bisa cu 
el a sufri heridanan. 


Sinembargo, Cijntje ta nenga 
e acusacionnan aki, declar- 


ando cu e empleado di sigu- 
ridad a sigui traha, indicando 
cu no tabatin nada malo cune. 
Adicionalmente, e Minister 
a menciona cu tabatin indi- 
viduonan dentro di su propio 


partido cu ta buscando mane- 
ra di tin su posicion. E inci- 
dente aki a causa un discu- 
sion intenso dentro di PNP 
(Partido Nashonal di Pueblo) 
tocante e minister su com- 
portamento. Lider di partido 
Ruthmilda Larmonie-Cecilia 
a publicamente expresa su 
preocupacion tocante e prob- 
lemanan di e partido interno 
y cu esakinan a surgi sin di- 
rectamente atende Cijntje su 
comportamento. 


Cijntje a nenga e acusa- 
cionnan den un declaracion 
na media, declarando cu e 
storia a ser tuma fuera di con- 
texto pa daña su reputacion, 
specialmente awo cu e tem- 
porada di campaña a cum- 
insa. El a enfatisa cu e no ta- 
bata bebi y ta referi na e video 
como evidencia di e ausencia 
di agresion di su parti. 


Minister di VVRP a rechasa permiso pa servicio di Air Ambulance pa 
Fundashon Mariadal 


(CuraçaoChronicle) - E 
peticion urgente di Fun- 
dashon Mariadal di Bo- 
neiro na compania di avi- 
acion Sarpa pa un permiso 
di emergencia of permiso 
di vuelonan di ambulance 
a ser rechasa. Esaki ta loke 
Minister 
Charles 
Coo- 
per di Transport, Trafico 
y Plan di Espacio a skirbi 
den un carta detaya. 


Den e carta dirigi na abogado 
Marie Wijand di HBN Law 
& Tax, ken a entrega e peti- 
cion di parti di Fundashon 
Mariadal y Sarpa, Cooper 
empaticamente a kita e peti- 
cion for di mesa. E Minister 
a expresa dudanan cla tocante 
con e permiso a ser obteni. 


El a enfatisa cu ambos Sarpa 
y Fundashon Mariadal tabata 
altanto caba cu e companai 
no tin autorisacion pa bula 
entre e islanan. 


Segun Cooper, e situacion 
actual ta completamente nan 
responsabilidad. Tambe el 
a bisa cu Sarpa su intencion 
tabata malicioso drentando 
e acuerdo. E Minister a sug- 
eri tambe cu e Request for 
Interest (RFI) y TTI a ser 
compaña pa condicionnan 
cu posiblemente ta den vio- 
lacion pa procura ley. E Min- 
ister su carta ta trece dilanti 
preguntanan tocante e proce- 
dencianan tocante e peticion 
urgente y e proceduranan cu 
ta sigui. 

Chile: Ex-presidente Sebastian Piñera a fayece den accidente cu 
helicopter 


(CNN) – Ex-presidente 
Sebastian Piñera a muri 
ayera diamars, despues cu 
e helicopter den cual e ta- 
bata biaha a accidenta na 
region di Los Rios, segun 
su oficina a informa, e ta- 
batin 74 aña. 


“Cu basta dolor nos ta co- 
munica e fayecimento di 
ex-presidente di Republica 
Sebastian Piñera Echenique. 
Durante oranan di atardi di 
awe diamars 6 di februari di 
2024, e ex-mandatario a sufri 
un accidente aereo na region 
di Los Rios,” e comunicado ta 
bisa. 


“Pronto lo informa tocante 
su entiero. Nos ta gradici e 
muestranan di aprecio y pre- 
ocupacion cu nos a ricibi den 
e oranan hopi dificil aki.” 


E incidente, den cual otro tres 
persona a resulta herido, a su- 
cede na localidad Lago Ranco 
den region di Los Rios, na sur 
di Chile, di acuerdo cu un 
rapport preliminar di Minis- 
terio di Interior y Siguridad 
Publico. 


Di su parti, Carolina Toha, 
minister di Interior, a infor- 


ma cu Piñera ta bay haya tur 
honor republicano. “Un rato 
pasa, nos a haya e confirma- 
cion di parti di Carabinero cu 
ta indica nos cu Armada por a 
yega na luga di e accidente y a 
recupera e curpa di e ex-pres- 
idente Piñera cu a fayece.” 


Despues el a continua bisa 
cu “e ta bay haya tur honor 
republicano cu e ta merece. 
E presidente a goberna nos 
y nos ta bay record’e den e 
manera con el a dedica su 
bida, e presidente Boric a bisa 
cu ta bay realisa un funeral di 
Estado, pa declara luto nacio- 


nal y nos a manda na su famia 
nos solidaridad y nos apoyo.” 


Piñera a fungi como presi- 
dente di Chile pa dos biaha, 
di 2010 pa 2014 y 2018 pa 
2022, na momento di e ac- 
cidente, tabatin awaseronan, 
pero te ainda no ta cla si ta e 


mal tempo loke a causa e tra- 
gedia aki. 


Prome cu e confirmacion di 
su fayecimento, algun man- 
datarionan y dirigentenan La- 
tino Americano a papia caba 
di e noticia, ora a manda con- 
dolencia y rindi homenahe. 


Presidente di Uruguay, Luis 
Lacalle Pou, a skirbi un men- 
sahe riba e red social “X” den 
cual a recorda e ex-mandatar- 
io y a destaca e apoyo logis- 
tico ofreci pa yegada di vacu- 
nanan durante pandemia di 
Covid-19, “na e Chilenonan 
y su famia mi condolencia.” 


Tambe, Gobierno di Argenti- 
na, a traves di oficina di presi- 
dente Javier Milei, a emiti 
un comunicado den cual a 
lamenta “e fayecimento tragi- 
co” y a manda nan condolen- 
cia na famia, amigonan y tur e 
pueblo Chileno. 
Piñera tabata casa for di aña 
1973 cu Cecilia Morel y nan 
tabatin cuatro yiu. 


E tabata ingeniero comercial 
cu estudionan na Universi- 
dad di Harvard y tabata un di 
e empresarionan mas miyo- 
nario di e pais. 


Ecuador y Spaña a duna un golpi na mafia Albanes den operativo 
conhunto 


(EFE) – Polisnan di Ec- 
uador y Spaña ayera dia- 
mars a duna un golpi na 
mafia Albanes cu un op- 
erativo conhunto den cual 
a detene 30 persona pa 
nan presunto vinculo di 
mandamento di cantidad 
grandi di cocaina pa Sur 
America y Europa y la- 
bamento di placa di por lo 
menos 32 miyon dollar. 


Entre e detenidonan di e op- 
eracion denomina “Pampa” 
tin 18 persona na Ecuador y 
12 na Spaña di nacionalidad 
Ecuatoriano, Spaño, Argen- 
tino, Colombiano, Albanes y 
Chines, cu ta involucra den 
por lo menos 11 operacion 
pa manda pa Europa carga- 
mento di cocaina produci na 
Valle del Cauca (Colombia) a 
traves di container di banana 
na wafnan di Ecuador. 


E operativo, producto di un 
investigacion di dos aña y 
mey, a implica e participacion 
di cerca di 750 agente di Po- 
lis, 400 di nan na Ecuador y 
350 na Spaña pa realisa e reg- 


istro di 42 propiedad, di nan 
33 na teritorio Ecuatoriano y 
9 na teritorio Spaño, na ciu- 
dadnan manera Barcelona, 
Malaga y Valencia. 


Eynan a confisca un total di 
22 auto, 8 arma di candela, 27 
telefon celular y 10 disposi- 
tivo electronico, asina como 
500.000 euro na Spaña y un 
cantidad di dollarnan na Ec- 


uador cu te ainda mester ser 
determina. 
Como parti di investigacion a 
logra confisca primeramente 
na Ecuador y na varios pais di 
Europa un total di 2.3 ton di 
cocaina. 


Di acuerdo cu Polis Ecuato- 
riano, e lider di e organisa- 
cion aki ta e Albanes, Dritan 
Gjika, ken tabatin vinculo 


cu e empresario Ecuatoriano 
Ruben Cherres, cu aña pasa 
a ser asesina despues cu den 
un investigacion penal cu a 
revela cu e tabatin relacion cu 
e presunto narcotraficante. 


Cherres tambe tabata implica 
den e red di corupcion den 
empresanan publico cu ta- 
batin como aparente lider su 
amigo Danilo Carrera, sua di 


e presidente na e momento 
ey, Guillermo Lasso, un caso 
cu a causa e huicio politico di 
e mandatario na Asamblea. 


Den un conferencia di pren- 
sa, director antidroga di Polis 
Nacional di Ecuador, Willian 
Villaroel, a señala cu Gjika y 
Cherres tabata socio di varios 
compania constructor den 
cual te momentonan aki no 
tin pruebanan cu ta participa 
den e mandamento di droga. 


Villaroel a detaya cu e organi- 
sacion tabatin seis compania 
na Ecuador y cuatro na Spaña 
“cu un actividad comercial 
grandi cu tabata facilita e la- 
bamento di placa” y na unda 
tabata comercialisa e carga- 
mento di banana unda e dro- 
ga tabata biaha scondi. 


Segun investigacionnan poli- 
cial, e Albanes Gjika, cu no 
ta entre e personanan deteni, 
tabata realisa e pedidonan di 
droga na laboratorionan pro- 
ductor di cocaina na Colom- 
bia y tabata coordina e benta 
di e mercancia na Europa. 

Haiti: Tension ta aumenta cu yegada di fecha simbolico di 7 di februari pa 
gobierno renuncia 


(DiarioLibre) - Dia 7 di 
februari, fecha ariba cual 
tradicionalmente tin e nom- 
bramento di e gobierno na 
Haiti, ta yega y e pais ainda 
ta sin un presidente eligi den 
eleccionnan liber manera cu 
tabata demanda na e nacion 
aki pa lunas caba. 


Pa e fecha simbolico di 7 di feb- 
ruari nan a anuncia protestanan 
na henter e pais demandando e 
salida di e gobierno di e Prome 
Minister, Ariel Henry, door di 
cual e scolnan ta bay ta cera pa 
evita cualkier riesgo. 
Haiti ta den un situacion grave 
di crisis y memey di un spiraal di 
violencia debi na e control di e 
bandanan arma. E actividadnan 


di manifestacion a cuminsa tres 
siman pasa ora cu Guy Philippe 
a haci un yamada na e Hai- 
tianonan pa desobediencia civil. 
Medionan di comunicacion di 
Haiti ta señala cu tin premira 
protestanan na diferente pun- 
tonan di e pais te diaranson. E 
Haitianonan ta considera cu dia 
7 di februari ta vence e supuesto 
plaso pa Henry renuncia na go- 
bierno. 
Ta trata di un dia simbolico na 
Haiti, pues dia 7 di februari di 
1986 ta celebra e fecha cu e ex 
dictador Jean-Claude Duvalier 
a huy bay Francia. Tambe tabata 
dia 7 di februari di 1991 ora cu 
e prome presidente eligi demo- 
craticamente na e pais ey, Jean- 
Bertrand Aristide, a asumi su 


cargo. 
Na 2016 tambe dia 7 di februari 
a tuma luga e renuncia di Mi- 
chel Martelly for di gobierno 
cu e tabata lidera for di mei di 
aña 2011, despues di manifesta- 
cionnan. 
Na e poblacion di Les Cayes, cu 
manifestantenan rabia ariba ca- 
mindanan, tabatin un morto y 
por lo menos tres persona heri- 
da, segun fuentenan local y red- 
nan social, den cual por a wak e 
fayecido. 
Contestando e yamada di e Co- 
ordinacion Departamental Nor- 
deste di e partido Pitit Dessa- 
lines, centenares di activistanan 
a manifesta ariba e cayanan di 
Juana Mendez. 
E ciudadanonan, compaña pa 


agentenan di e Brigada di Se- 
guridad di e Zonanan Protegi 
(BSAP), a manifesta un biaha 
mas ariba e cayanan di Juana 
Mendez pa denuncia e compor- 
tamento di e gobierno. 
Dialuna anochi ciudadanonan 
por a scucha tironan intenso na 
varios bario di Jeremie, mas pre- 
cisamente na Source Dommage, 
Gragamora y Nan Site. 
E tironan aki y e uso abusivo di 
gas lagrimogeno a sucede den 
momentonan cu e polis nacio- 
nal tabata purba retira un bari- 
cada di hero lanta y cu tabata 
pega memey di e caya di Nan 
Site, bario popular y caminda di 
acceso pa e aeropuerto di e ciu- 
dad aki, e corant Le Nouvelliste 
ta reporta. 


E situacion na e capital y rond 
di dje ta hopi tenso. Dialuna 
mainta por a scucha tironan, 
sepcialmente na Solino, La Sa- 
line y Cite Solei. Scolnan a tene 
nan portanan cera tambe door di 
esaki. 
E centro di e ciudad di Hinche 
ta hopi druk, precisamente na e 
mercado municipal, despues di e 
anuncio di varios sector di e re- 
gion di e celebracion di e protes- 
tanan. 
E movementonan di protesta 
anuncia a cancela e activdanan 
na varios ciudad grandi manera 
Trou-du-Nord, Terrier-Rouge y 
Fort-Liberte. 


Puerto Rico: Departamento di Salud ta pidi ciudadanonan keda atento pa 
casonan di dengue 


(ElNuevoDia) – Debi na e 
137 caso di dengue confirma 
y acumula te cu e fecha di 
awe den 2024, Departamen- 
to di Salud a alerta dialuna 
ultimo cu e cifra di casonan 
ta yegando e limite di e co- 
mienso di un epidemia, door 
di cual el a haci un yamada 
na e personanan pa preveni 
e contagionan aki eliminan- 
do e criaderonan di sangura 
rond di nan cas y den comu- 
nidadnan. 


“Aña pasa semper nos a keda 
bao di e limite aki,” dokter Me- 
lissa Marzan a recorda, oficial 
principal di epidemiologia di 
e Departamento di Salud, ora 
cu el a splica cu, aunke nan a 
observa cu na december nan a 
reporta un aumento den e caso- 
nan di dengue, na principio di 
aña normalmente e diagnosti- 
conan ta bira stabiel y ta baha. 


“Ainda nos no a observa esey,” 
el a subraya ora di adverti ariba 
e cantidad di casonan te cu 
aworaki. “E ta hopi importante 
pa mantene e vigilancia y tur e 
esfuersonan di prevencion con- 
tra dengue,” e dokter a sostene. 


Marzan a recorda cu, tanto na 
december como den luna di 
januari, tabatin eventonan di 
yobida, awa cu por acumula den 
recipientenan rond di cas y den 
comunidad, cu ta bira criadero 
di sangura cu eventualmente ta 
transmiti dengue. 


“Cu dengue e cos mas impor- 
tante ta e eliminacion di criade- 
ro. Sin sangura, no tin dengue,” 
el a enfatisa. 
“Tin intervencionnan ariba niv- 
el di gobierno, pero tambe ariba 
nivel di comunidad y riba nivel 
familiar. Na nos casnan nos por 
tin sangura den cualkier recipi- 
ente cu por acumula awa. E in- 
vitacion ta pa check rond di nos 
cas pa yuda nos elimina e criad- 
eronan aki di sangura,” dokter 
Iris Cardona, oficial medico 
principal di Departamento di 
Salud a indica. 


Di e total di casonan di dengue, 
73 persona of un 53% a rekeri 
hospitalisacion. “Nos tin shete 
caso cu ta cumpli cu e defini- 
cion di caso di dengue severo,” 
Cardona a agrega. 


E dokter tambe a recorda cu ta 


existi un vacuna pa preveni den- 
gue, recomenda pa menornan di 
9 pa 16 aña di edad cu a wordo 
diagnostica anteriormente cu e 
virus. 


“E invitacion ta pa tene e discu- 
sion cu bo medico pediatra pa 
wak si e menor ta eligibel pa e 
ehercicio aki di vacunacion,” 
Cardona a indica, ken tambe a 


recorda cu e Organisacion Pana- 
mericana di Salud a adverti ariba 
un aumento di casonan di den- 
gue den regionnan di America y 
Caribe. 

Ken ta Rey Momo y Momito? 


Weekend ultimo, pa mar- 
ca e conclusion di e Para- 
da di Mucha cu a tuma 
lugar diadomingo na San 
Nicolas, pueblo a reuni un 
biaha mas den oranan di 


anochi pa e Kimamento di 
Momito. 


Pero ken ta e personahe di 
Momito, y kico ta su rol clave 
den temporada di Carnaval? 
Ademas, pakico mester 
kim’e? Aki un les chikito 
splicando e Kimamento 
di Momo y Momito na 
Aruba. 


E Momo a keda introduci 
pa prome biaha na Aruba 
na 1954 door di Henry 
Bethencourt (alias Her- 
oudini), tres aña despues 
di su introduccion na 
Corsou. Segun Heroudi- 
ni, e storia di rey Momo ta 
referi back na e tempo Bi- 
blico di Jonas y e bayena, 
durante un tempo unda 
pica tabata plaga mundo. 


Dios a laga cla na hende 
cu e lo destrui e ciudad 
a menos cu nan arepenti 
y stop di comete pica. 
Y pues asina prome cu 
hende a cuminsa ayuna, 
a dicidi cu mester tin un 
sorto di parada pa clausu- 


ra e era. Den e parada, un 
rey cu mascara a ser mira 
ta cana banda di e publico, 
un figura representando 
pica humano. Na final di 
e parada, a kima e rey aki, 
simbolisando e fin di un 
era yen di pica. 


Aki na Aruba, a adapta e 
storia Biblico aki den e 
folklore di Rey Momo y 
Momito durante tempo- 
rada di Carnaval. Maske 
e no tin tanto aspecto re- 
ligioso, e kimamento di 
e rey si ta representa un 
fin na e dos luna di cel- 
ebracion, y e comienso 
di un ciclo spiritual nobo 
riba e isla. E kimamento 
di Momo ta tuma lugar 
net despues di e Parada 
Grandi, y net prome cu 
Cuaresma. 
Pa despedi di temporada 
di Carnaval, pueblo ta 


presencia dos kimamento 
di rey: Prome, e Momito, 
cu a tuma lugar diado- 
mingo ultimo despues di 
parada di mucha. Momito 
ta representa e clausura di 
festividadnan di mucha. 
Momo ta e version adulto 
di Momito, y su kimam- 
ento ta tuma lugar e me- 
sun dia despues di e Para- 
da Grandi na Oranjestad. 


E siman aki nos ta bay 
conclui 
temporada 
di 
Carnaval cu e dos Parada 
Grandi na San Nicolas 
y Oranjestad, sigui pa e 
kimamento di Momo, 
asina clausurando Aruba 
su grandioso Carnaval 70! 


Fuente: National Archeo- 
logical 
Anthropological 
Memory Management. 


Ruta y secuencia pa parada di Luz na 
San Nicolas 


SMAC a informa tocante e ruta y se- 
cuencia pa e parada di Luz na San 
Nicolas, cu ta bay tuma lugar diaran- 
son awo cuminsando pa 8or di anochi. 


E ruta ta cuminsa na Joe Laveist Sport 
Park, pasando pa Caya Dick Cooper, B. 
van der Veen Zeppenveldstraat, Captain 
R. Rodger, Lagoweg, Bernhardstraat, 


Staringstraat, Pastor Hendrikstraat, y caba 
back na Joe Laveist Sport Park. 


Secuencia: 
1. TOB Carnival Group 
2. Champagne Carnival Group 
3. OPC Carnival Group 
4. Colours Carnival Group 
5. Dushi Carnival Group 


6. Royal Carnival Group 
7. Infinity Carnival Group 
8. Epire Carnival Group 
9. Don Flip Carnival Group 


Ruta y secuencia pa 
Parada Escolar di Scolnan 
Secundario 


Diabierna awo, dia 9 di feb- 
ruari ta tuma lugar e Parada 
Escolar 
di 
Scolnan 
Se- 
cundario na Oranjestad. 


E ruta ta cuminsa na Aruba 
Entertainment Center Da- 
kota, pasa na Avenida Milio 
Croes, Vondellaan y ta ter- 
mina na Plaza Turismo (Lin- 
ear Park.) 


Secuencia di grupo: 
1. 
Mon 
Plaisir 
College 
MAVO – HAVO – VWO y 
Colegio Arubano 
2. La Salle College y Maria 
College Mavo 
3. Colegio San Antonio, Ce- 
que College y International 
School of Aruba 
4. Colegio EPI y Universi- 
dad di Aruba 

Cacho di bisiña a garna 
full front bumper y a kibra 
slangnan di motor 


Diabierna mainta a dren- 
ta informe di cu un cacho 
di bisiña a destrui e front 
bumper y e slangnan di 
e motor na Palm Beach, 
mesora a dirigi un patruya 
na e sitio. 


Na yegada di e patruya a bin 
constata cu aki ta trata di un 


cacho cu lo a bay tras di pushi 
cu lo a sconde bao di e hood 
di un Kia Sportage y a bay 
sconde entre e motor. Asina 
cu e cacho a logra dal djente 
riba e pushi esaki a core sali 
pero no a logra yega leu ya cu 
el a bula e cura di e bisiña y a 
ser haya morto den cura di e 
bisiña pero e daño ta grandi. 


Chauffeur burachi a baha 
caminda y subi piedranan 
grandi banda di caminda na 
Tanki Flip 


Diadomingo madruga a 
drenta informe di un ac- 
cidente na Tanki Flip, me- 
sora a dirigi un patruya na 
e sitio. 


Na yegada di e patruya a bin 


compronde cu aki ta trata 
di un accidente unda cu un 
chauffeur burachi lo baha 
caminda y a subi e piedranan 
grandi banda di caminda y a 
keda pega. Polis a detene e 
chauffeur burachi aki. 


Chauffeur burachi y sin rijbewijs envolvi 
den accidente pa falta di preferencia 


Diadomingo 
mainta 
a 
drenta 
informe 
di 
un 
accidente 
na 
e 
crusada Indianenweg cu 
Dominicanessenstraat, 
mesora a dirigi un patruya 


na e sitio. 


Na yegada di e patruya a bin 
compronde cu aki ta trata 
di un accidente pa falta di 
preferencia entre un Nissan 


Tiida y un Hyundai H1. 
Afortunadamente 
ningun 
hende a resulta herida. Ora 
e specialista di trafico a 
presenta a detene e chauffeur 
cu tabata burachi! 


Na Warawara cacho brabo ta sigui ataca 
ciclistanan riba caminda 


Diabierna anochi a dren- 
ta informe di cu na San 
Fuego tin un deportista 
herida cu a ser seriamente 
ataca pa un cacho hopi 
brabo, mesora a dirigi tan- 
to polis como ambulance 
na e sitio. 


Na yegada di e patruya a bin 
compronde cu aki ta trata di 
un cacho cual ya na varios 
ocasion ta riba caya y ta ataca 
ciclistanan. E biaha aki ade- 
mas di a benta e ciclista abao 
a mord’e tambe. Mirando 
e severidad di e heridanan a 


pidi pa e ambulance bini cu 
mas urgencia. Na yegada di 
e ambulance nan a atende e 
victima y a transporte pa hos- 
pital. Polis a keda di bay na 
e adres di e cacho brabo na 
Warawara. 


Polis a para hende robes 
despues di informe cu e 
persona ta arma 


Diadomingo madruga a 
drenta informe di cu tin 
un persona cu un arma 
den su poder na West- 
straat, mesora a dirigi 
polisnan na e sitio. 


Na nan yegada pa casuali- 


dad nan a topa un persona 
cu casi esun descripcion pero 
ora nan a listre nan no a haya 
ningun arma den su poder. 
mesora nan a pidi’e disculpa 
y a lag’e sigui su rumbo. 

14 chauffeur deteni despues Jouvert 
Morning 


Durante y despues di Jou- 
vert Morning unidad mo- 
torisa a tene nan control 
di trafico na diferente 
puntonan strategico rond 
nos isla. 


A controla mas cu 200 vehi- 
culo di motor y a detene 14 


chauffeur pa maneha bao di 
influencia di alcohol. Du- 
rante e control aki 12 chauf- 
feur a perde nan rijbewijs “ 
ingevorderd” y nan lo mester 
presenta dilanti hues pa trata 
nan caso. 2 di nan no tabata 
tin rijbewijs mes. Aña 2023 
tabata tin 24 detencion . Cu- 


erpo Policial Aruba ta keda 
recorda un biaha mas, si bo 
ta bebe of ta bou influencia 
NO stuur. Busca bo amigo 
responsabel pa stuur pa bo. 
Controlnan di unidad mo- 
torisa lo continua durante y 
despues di cada evenemento 
di carnaval. 


Chauffeur basta bebi cu a para su auto 
yama pidi ayudo a haya lift pa su cas cu 
polis 


Diasabra anochi a drenta 
informe di cu na Hato tin 
un chauffeur basta bebi ta 
yama pidi ayudo ya cu e no 
ta den condicion pa sigui 
stuur y a para na banda di 


caminda, mesora a dirigi 
un patruya na e sitio. 


Na yegada di e patruya a nota 
cu e homber en berdad no 
ta den condicion pa stuur 


despues di a bebe di mas. Po- 
lis a dicidi pa duna e homber 
un lift pa su cas. 


Durante control polis a bin 
haya hoben ta huma droga 
den Maria Christinastraat 


Diadomingo 
madruga 
mientras e Lighting Pa- 
rade ta pasando y polis 
controlando a haya holor 
di humamento di droga. 


Mesora polis a bay tras di e 
holor ey y a bin haya un ho- 
ben humando droga. Mesora 
a atende cune confisca e dro- 
ga y deten’e. 


Polis a bay tras di holo y a 
detene homber cu tabata 
humando marihuana 


Diasabra mainta durante 
control durante e Jouvert 
Morning polisnan atento 
a haya un holo fuerte di 
marihuana. 


A bay tras di esaki y a haya un 


persona cu lo tabata human- 
do droga mesora a detene e 
persona y a mira cu e lo tin 
mas droga den su posesion y 
a confisca tur esakinan. 


Polis a detene chauffeur 
burachi cu a ocasiona 
accidente 


Diasabra mainta a drenta 
informe di un accidente 
na Savaneta. Mesora a di- 
rigi un patruya na e sitio. 


Na yegada di e patruya a bin 
compronde cu chauffeur di 
un Nissan Versa cora lo no 


a regula velocidad ni man- 
tene distancia y a dal tras di 
un Nissan March. Afortun- 
adamente ningun persona a 
resulta herida. Polis a detene 
e chauffeur di e Nissan Versa 
cu lo tabata bao influencia y a 
hib’e warda di polis. 

Un cientifico di computer ta bisa e ta e creador misterioso di Bitcoin 


(AP) - Un di e misterionan 
di e industria di criptomo- 
neda a tuma centro di es- 
cenario diamars na corte 
di London unda un huicio 
finalmente lo por solucio- 
na e debate di e identidad 
di e fundador di Bitcoin. 


Cientifico di computer Aus- 
traliano Craig Wright a subi 
como testigo na Corte Hal- 
to y a testigua cu e ta e per- 
sona cu ta tras di “Satoshi 
Nakamoto,” e nomber cu ta 
sconde e identidad di e cre- 
ador di bitcoin. 


Wright tin hopi tempo ta 
bisa cu e ta Nakamoto. Un 
grupo di tecnologia y com- 
panianan di criptomoneda 
ta purbando di comproba 
cu e no ta. E huicio a cum- 
insa dialuna y e ta premira di 
dura un luna prome cu hues 
dicta sentencia. “Wright su 
declaracion cu e ta Satoshi 
ta un mentira, basa riba un 
narativa falso cu ta sosteni pa 
falsificacion di documenton- 
an riba un escala industrial,” 
abogado Jonathan Hough a 
bisa di parti di Crypto Open 
Patent Alliance (COPA) pafo 
di e huicio. “Mirando cu su 
documentonan y falta di con- 


sistencianan a ser exponi, el a 
cuminsa cu mas falsificacion 
y mas excusa.” 


Den riesgo tin no solamente 
e derechonan di e creacion 
sino tambe control riba e 
derechonan di propiedad in- 
telectual. 


Wright a usa e declaracion 
como inventor di Bitcoin pa 
pidi litigacion pa por pre- 


veni cu desaroyadornan por 
sigui desaroya e tecnologia 
di fuente habri, e aliansa a 
declara den nan demanda. 
E declaracion lo afecta 3 de- 
manda pendiente cu Wright 
a otorga basa riba su declara- 
cion tocante tin e derechonan 
di e propiedad intelectual. 
“Wright a menasa pa causa 
cu e desaroyadornan lo keda 
bancarota, a manda notifica- 
cion di su intencion di dean- 


da y a cuminsa cu litigacion 
contra 3 di e boluntarionan, 
tur basa riba e declaracion cu 
e ta e fundador di Bitcoin.” 


E origen di Bitcoin ta bay 
atras te na e punto mas halto 
di e crisis financiero na aña 
2008. Un papel skirbi pa un 
persona of grupo usando e 
nomber Nakamoto a spli- 
ca con moneda digital por 
ser manda rond mundo di 


manera anonimo, sin banco- 
nan ni monedanan nacional. 
Nakamoto aparentemente a 
disparce 3 aña despues. 


Speculacion tocante e identi- 
dad di Nakamoto a core rond 
pa añanan y e nomber di vari- 
os candidato a surgi ora cu 
Wright a bini dilanti bisando 
cu e ta Nakamoto den aña 
2016 y a disparce rapidam- 
ente despues di esaki, bisando 
cu e no tabatin e “curashi” pa 
provee mas prueba. El a sig- 
ura den corte diamars cu el a 
crea e tecnologia y e identi- 
dad criptico tras di esaki, cual 
el a bisa ta basa riba su admi- 
racion pa cultura Hapones. El 
a bisa cu e nomber tabata un 
combinacion di e fam di filo- 
sofo Tominaga Nakamoto y 
Satoshi David, un figura den 
un buki skirbi pa J.P Morgan 
y un caracter di Pokemon. 
Segun e ta conta e no tabata 
kier pa e creador ta anonimo, 
pero el a usa un alias pa pro- 
teha su privacidad. “Esaki a 
permiti mi por enfoca riba mi 
trabao y a sigura cu e enfoke 
lo keda riba e innovacion y 
potencial di bitcoin na luga di 
e individuo tras di esaki,” el a 
declara. 


WWF-NL ta sostené RoffaReefs di Diergaarde Blijdorp 


Loke un tempo a cuminsa 
como experimento den e 
Oceanium di Diergaarde 
Blijdorp na Rotterdam, 
a crece y bira RoffaReefs 
na Boneiro. Un organisa- 
cion cu ta dedica su mes 
na salba e coral dor di 
cria pisca. E metodo a re- 
sulta asina exitoso cu ta 
necesario pa pasa pa un 
escala mas grandi. Como 
partner di prome ora, Di- 
ergaarde Blijdorp awor a 
inclui RoffaReefs defini- 
tivamente den su hub Ca- 
ribense. Wereld Natuur 
Fonds (WWF-NL) ta hopi 
contento cu e desaroyo 
aki. 


Mescos cu Diergaarde Bli- 
jdorp, WWF-NL tambe tin 
laso estrecho ku RoffaReefs. 
Cu un malesa serio di coral 
cu ta sigui plama den Caribe 
y otro areanan, e tecnica di 
RoffaReefs ta mas relevante 
y urgente cu nunca. Despues 
di e resultadonan promet- 
edor di fundado Sander van 
Lopik y su ekipo, WWF-NL 
a dicidi na yuda e start up aki 
na 2022. WWF-NL y Dier- 
gaarde Blijdorp ta masha bon 
partner pa basta tempo caba, 


loke ta haci e situacion aki 
ainda mas bunita, caminda e 
ambicionnan separa awor ta 
uni den e hub ultramarino 
aki di e parke di bestia di Rot- 
terdam. For di e hub na Bo- 
neiro, Diergaarde Blijdorp lo 
realisa y sostene proyectonan 
local y regional di conserva- 
cion di naturalesa. Cu e bishi- 
ta di director di Blijdorp Erik 


Zevenbergen, no solamente e 
lasonan ta keda reforsa, pero 
ademas ta ser intensifica. 


Kiko RoffaReefs ta haci? 
Fundado 
di 
RoffaReefs, 
Sander van Lopik, a mira basta 
aña pasa cu mundialmente no 
ta bayendo bon cu e coralnan. 
Enbes di cria y planta coral, el 
a dicidi na investiga un otro 


solucion pa e problema. Cor- 
al ta un organismo bibo cu 
ta depende di piscanan cu ta 
mantene. Manera e famoso 
doktersvis. Dor di decadanan 
di sobrepesca, cambio di cli- 
ma y polucion, awor na hopi 
luga rond mundo tin menos 
pisca pa mantene e rifnan di 
coral y laga nan florece. Cu 
tur consecuencia cu esaki ta 


trece cune. 


Barera indispensabel 
Na Rotterdam, RoffaReefs 
a desaroya un metodo pa 
captura y cria webo di pisca 
y pone esakinan back den e 
coral. Despues di basta aña 
di testmento den e ambiente 
controla di un Acuario, Rof- 
faReefs a tribi tuma e paso pa 
bay Boneiro. Eynan a resulta 
despues di hopi experimenta- 
cion, cu e tecnica ta aplicabel 
tambe den lama grandi. 


Danki na yudansa di e coop- 
erativa local di pesca Piska- 
bon, organisacionnan di na- 
turalesa manera STINAPA, 
Dutch 
Caribbean 
Nature 
Alliance (DCNA) y tambe 
WWF-NL, RoffaReefs por a 
perfecciona e metodo y asina 
logra e prome resultadonan 
importante. E speransa y ex- 
pectativa ta cu pa medio di 
e esfuersonan combina, mas 
organisacion lo uni nan mes 
na e proyecto prometedor y 
importante aki. Pasobra coral 
cu ta saludabel ta forma un 
barera natural y indispensa- 
bel contra e subida di nivel di 
lama, cu ta un menasa grandi 
y real pa hopi isla. 

Hopi ta cuestiona e sonrisa di Jurgen 
Klinsmann despues cu Sur Korea a sali for 
di e Copa Asiatico 


(AP)—E sonrisa di Jurgen 
Klinsmann ta parti di su 
encanto. Pero diamars na 
Qatar, e entrenador di Sur 
Korea a sorprende hende 
cu su sonrisa despues cu su 
ekipo a sufri di un derota 
mahos durante e semifi- 
nalnan di e Copa Asiatico. 


Klinsmann a felicita entrena- 
dor di Jordan, Hussein Am- 
mouta, riba veld despues cu 
su ekipo a produci un perdi- 
da grandi cu 2-0 na e stadion 
Ahmad Bin Ali. 


“Pa mi ta normal pa felicita e 
otro entrenador ora su ekipo 
tabata mas miho den e wega. 


Mi ta pensa e ta un señal di 
respet,” Klinsmann a bisa ora 
e cuestion’e tocante su reac- 
cion despues di wega. “Nan a 
merece di gana awe. Nan ta- 
bata e ekipo miho, pero esaki 
ta totalmente normal pa mi. 
Si bo ta bisa mi no mester 
smile, duna un persona un 
smile cu ta merece un com- 
pliment den e momento ey, 
porta nos tin diferente met- 
odo.” 


Tabatin critica di Klinsmann 
y e prestacion di Sur Korea pa 
yega e semifinalnan. Su tacti- 
canan a ser cuestiona y e im- 
presion general ta cu e mester 
haci mas cu un ekipo asina 


talentoso, guia pa delantero 
di Tottenham, Son Heung- 
min. 


Pues tabata un confusion 
pa mir’e smile mientras ca- 
maranan ta enfoca riba dje 
despues cu e ultimo fluit a 
zona contra un ekipo di Jor- 
dan para 64 luga mas abao cu 
Sur Korea den e ranking di 
FIFA. 


Despues por a mir’e busca 
Ammouta, ken tabata cel- 
ebrando riba veld cu hunga- 
donan y personal. Ainda no ta 
claro kico lo ta e consecuen- 
cianan despues di un perdida 
contra Jordan, cual nunca a 
yega e semifinalnan di Copa 
Asiatico y a avansa solamente 
na e ronda di 16 como un di 
e 3 ekipo miho den e etapa di 
grupo—tras di Sur Korea. 


“Mi ta hopi desapunta. Mi 
ta rabia pasobra nos mester a 
haci miho awe nochi,” Klins- 
mann a bisa. “Nos no tabata 
existi mes den e prome 20 
pa 30 minuut. P’esey mi ta 
bisando nos ta duna nan res- 
pet pasobra nan tabata miho, 
nan tabata kier e mas. Pero 
ora e wega caba y mi ta fe- 


licita un otro entrenador y bo 
smile djis pasobra cu ta e per- 
sonalmente y bo ta felicit’e. 
Mi no ta kere ta algo grandi. 
Siguramente mi no ta bay 
cana tur caminda awe no- 
chi cu un smile riba mi cara. 


Tabatin motibo pakico nos a 
perde e wega aki. Nos mes- 
ter acepta e motibonan ey. Si 
e otro ekipo a demostra mas 
riba veld, cual en berdad nan 
a haci, e ora mester duna nan 
e respet ey.” 


Corte di Apelacion Hulandes 
Quincy Promes mester paga su primo un suma di compensacion pa via di 
asalto 


(NLTimes)—Futbolista 
Quincy Promes (32) mes- 
ter paga su primo un suma 
di compensacion pa un 
incidente di hincamento 
cu a tuma luga na 2020 
durante un fiesta di famia 
na Abcoude. E Corte di 
Apelacion na Amsterdam 
a dicidi den un procedura 
civil cu Promes ta respon- 
sabel pa e daño causa. 


E Corte di Districto na Am- 
sterdam a dicidi den un caso 
civil na juni cu Promes debe 
su primo compensacion, e 
suma di cual ainda no a ser 
determina. Promes a apela 
contra e veredicto aki pero a 
perde e caso riba apelacion. E 
corte a afirma e veredicto di e 
corte di districto. 


E primo di Promes ta acus’e di 
a hinc’e den rudia na un fiesta 
di famia na Abcoude den juli 
2020. Promes a ser procesa pa 
esaki. E corte a sentenci’e cu 
18 luna den prison y a duna 


su primo 7,000 euro como 
compensacion pa e dañonan. 
E futbolista tambe a entrega 
apelacion contra su sentencia. 


Durante un audiencia na e 
corte di apelacion den no- 
vember, su abogadonan a 
declara cu Promes no kier 
negocia cu e primo. E primo 
a bisa cu ainda e ta sufri di 
e hincamento riba un nivel 
mental y fisico. Ademas, e no 
por mantene trabao mas. 


Sinembargo, Promes a bisa 
via su abogadonan cu e no 
a haci nada malo. Su aboga- 
donan a conta e corte cu nan 
ta wardando e resultado di e 
apelacion criminal y cu nan 
no ta anticipa cu Promes no 
lo bay den litigacion civil ora 
un caso criminal ta pendien- 
te. Pero segun e corte, por a 
duna motibonan miho paki- 
co e no mester paga su primo. 


Promes ainda ta envolvi den 
un caso separa cu ta mas se- 


rio. OM na Hulanda a de- 
manda un sentencia di prison 
di nuebe aña pa traficacion di 
cocaina. E corte lo dicidi riba 


e caso aki dia 14 di februari. 


Promes no tabata presente na 
ningun audiencia relatando 


e casonan. E ex-hungado di 
Ajax ta hungando pa Spark- 
tak Moscow na Rusia, y no ta 
biba na Hulanda mas. 

Dani Alves ta enfrenta dia 2 di huicio tocante agresion sexual na 
Barcelona 
(AP) - Despues di ser es- 
colta dentro di corte na 
Barcelona, Dani Alves a 
sinta den silencio mien- 
tras testigonan a duna 
testimonio durante e di 
dos dia di su huicio pa 
agresion sexual riba dia- 
mars. Alves ta acusa di 
agresion sexual contra un 
muhe den baño di un club 
nocturno na Barcelona 
dia 31 di december na aña 
2022. El a nenga cualkier 
mal acto. 


Fiscalnan di e estado ta bus- 
cando un sentencia di 9 aña 
pa Alves si e ser condena 
mientras e abogadonan rep- 
resentando su acusador kier 
12 aña. Su acusador a tes- 


tigua dialuna na comienso di 
e huicio, tras portanan cera 
bao ordo di corte. E fiscal di 
e estado a pidi corte pa tuma 
medidanan extra pa proteha 
su identidad despues cu vid- 


eo a circula riba rednan social 
luna pasa cu aparentemente a 
identifica e muhe. 


Den un testimonio anteri- 
ormente duna na e fiscalnan 


di estado, aña pasa, e muhe a 
bisa cu el a conoce Alves den 
un area VIP di e club noctur- 
no Sutton unda el a bay cu un 
amiga y un prima. El a bisa cu 
el a compaña Alves un baño 
priva unda aparentemente el 
a dal e, a usa lenguahe ofensi- 
vo y a viola su persona. Alves 
a bisa cu e encuentro tabatin 
consentimento di e muhe en 
cuestion. 


E muhe su amiga y prima a 
testigua riba dialuna cu ora cu 
nan a mir’e despues cu el a sali 
for di e baño e tabata mustra 
malo y el a conta nan cu Alves 
a “causami daño grandi” pa 
medio di obliga su persona 
tin relacion sexual cune. Riba 
diamars, e oficialnan a cu a 


atende e victima a testigua cu 
e tabata hopi afecta y a conta 
nan cu el a ser agredi sexual- 
mente pa Alves. E oficialnan 
a bisa cu e tabatin cu combati 
su miedonan cu “niun hende 
lo kere den dje” prome cu 
el a formalmente denuncia 
Alves. 


E manager di e club, ken a 
activa e protocol di agresion 
sexual pa medio di papia cu 
e muhe y yama polis, a bisa 
cu el a conta cu “el a drenta 
baño boluntariamente pero 
despues e kier a sali y Alves 
no a lag’e. 


Alves lo ricibi su chens pa 
dirigi su mes na e panel di 3 
hues riba diaranson. 


Organisadornan di Olimpianda ‘sorprendi’ cu investigacion tocante 
pago di president 


(AP) - E comite organ- 
isando e Olimpiada di 
Paris a expresa sorpresa 
cu e salario di su presi- 
dent ta bao investigacion 
di Ministerio Publico Na- 
cional Financiero Frances. 


Segun media di Francia, 
citando e agencia Frances 
AFP diamars, e investiga- 
cion tocante Tony Estanguet 
su pago a ser otorga na polis 
siman pasa, menos di 6 luna 
prome cu e weganan Olim- 
pico cuminsa dia 26 di juli. 
E fiscal financiero, contacta 
pa The Associated Press, a 
nenga duna comentario. E 
comite organisando e wega- 
nan a dicidi riba Estanguet 
su pago den aña 2018 na fin 
di su prome reunion di di- 
rectiva. Ta na e momento aki 
cu el a keda di acuerdo cu e 
campeon di 3 biaha di Ca- 
noe lo ricibi un pago anual 
di 290,000 dollar gross, cu 
incentivo extra basa riba cri- 
terio di trabao haci cu no lo 
surpasa 20 porciento di sala- 
rio anual. 


Organisadornan a conta re- 
porteronan diamars cu Es- 
tanguet su pago, cual no a au- 
menta desde aña 2018, no ta 
limita den ley Frances. “Nos 
kier recorda tur hende cu e 
president di e comite di or- 
ganisacion su salario ta suhe- 
ta na un cuadro sumamente 
estricto,” organisadornan di 
e weganan a bisa diamars. 
Como president, Estanguet 
no tin un estado di empleado 
dentro di e comite di organi- 
sacion y ta invoice su ser- 


vicionan mensualmente. E 
organisadornan a agrega cu 
Estanguet su ingreso a ser 
dicidi independientemente, 
di acuerdo na e conseho di 
un comite “cu a ser crea pa 
diferente experto kendenan 
su rol ta sigura cu e politica 
di salario ta apropia.” 


E comite a bisa cu Estanguet 
su terminonan di pago a ser 
aproba pa Francia su curpa 
General Economic and Fi- 
nancial Control, despues di 
un consulta cu e curpa prin- 
cipal involucra den e colec- 
cion y distribucion di con- 
tribucionnan di siguridad so- 
cial. “Tur invoice conecta na 
e remuneracion aki ta suheta 
na un audit anual di e com- 
ite di organisacion su uni- 
dad interno independiente 
ademas di un inspeccion pa 
medio di e comite di remu- 
neracion,” organisadornan di 
e wega a bisa. “E medidanan 
aki no ta legalmente imponi 
pa coresponde na un metodo 
di transparencia boluntario. 
Den mantene e metodo cu 
nos semper a usa den direcci- 
on di tur curpa, Paris 2024 ta 
cla pa contesta preguntanan 
tocante su maneho. 


E investigacion tocante Es- 
tanguet su pago ta sigui otro 
investigacionnan di fiscalnan 
financiero contra e comi- 
te organisando e weganan 
Olimpico. 

Resultado Sorteo 
6 februari 2024 


Cadena Alexander Lottery ta presenta resultado di weganan di suerte 


merdia 


7 



3763 


Sorteo # 4174 


Sorteo # 896 


Geminis 


X2 


000 


Sorteo # 4174 


Sorteo # 2230 


4141 


6869 


Sorteo # 4174 


1896 


4619 


X5 


3965 


Letter 


0 
0 
0 
0 


0 
7 


166 


08 


0 
0 
3 


87 
91 



7 



FP 
07-17-20-24-30 


7145 


Joker 


2653 
355.000,- 


x Jackpot 
x Match 4+ 


Proximo Jackpot 


X2 


592 


x Jackpot 


Sorteo # 8164 
Sorteo # 


Sorteo # 1913 


2981 


4661 


Sorteo # 7208 


8690 


x Jackpot 


x match 4 
x afl. 12,00 


9739 


Sorteo # 5967 


Sorteo # 897 


x afl. 500,00 


x afl.15,00 
x afl 50.00 


Tauro 


Sorteo # 


x afl 8,00 


Mega Ball: 


12-16-18-30 


Proximo Jackpot 


450.000,- 


x match 4 


x Match 4 
52.000,- 


Proximo Jackpot 


Sorteo # 1634 


Sorteo # 6380 


Afl. 630.000,- 


anochi 


diario 
Korsou 
super4 
flamingo 


8247 
5358 
3226 
2612 
5851 
6993 
super5 
1662 
3421 
7332 
31612 
3414 


sorteo/servicio 
Dia 31 di maart ta e fecha final pa entrega e ‘verzamelloonstaat’ y 
‘verzamelstaat opgaaf derden’ entrante aña calendario 2024 


En conexion cu cambio di ley 


Departamento 
di 
Im- 
puesto ta recorda cu e fe- 
cha final pa entrega e lista 
colectivo di salario (ver- 
zamelloonstaat of VZL) 
y e lista colectivo di pago 
na tercera persona (verza- 
melstaat opgaaf derden of 
VOD) ta 31 di maart. 


Den añanan anterior, e fe- 
cha final tawata 31 di janu- 
ari, pero a bin cambio di ley 
y awor tur aña e fecha final 
ta 31 di maart. Pa e listanan di 
aña 2023, e fecha final ta bira 
1 di april 2024 debi cu 31 di 
maart 2024 ta cay den week- 
end. 


Tur doño di trabou of co- 


merciante mester entrega e 
listanan menciona den forma 
digital via e portal ‘BO im- 
puesto’ di Departamento di 
Impuesto. E “verzamelloon- 
staat” y e “Verzamelstaat op- 


gaaf derden” di aña 2023 ta 
disponibel den e portal e por- 
tal ‘BO impuesto’ entrante 1 
di februari 2024. 


Si un doño di trabou of com- 


erciante no ta registra como 
usuario den e portal mencio- 
na, lo mester haci esaki mas 
lihe posibel. Pa registra como 
usuario di e portal mester 
haci un cita via: 
https://www.impuesto.aw/ 
afspraak_maken_met_DIMP 
Si un usuario no ta logra log 
in den e portal, e mes por 
cambia su password via e 
pagina di log in di BOi. E ta 
scoge “Password vergeten” 
of “Wijzig password” y sigui 
e instruccionnan. Si acaso no 
ta logra, e usuario por manda 
un e-mail na boi@impuesto. 
aw of yama 522 7437. 


E doño di trabou of comer- 
ciante por yena e datonan 
rekeri den e portal mes of por 
scoge pa upload e file XML 
cu ta wordo produci door 
di su programa di payroll. 
Alabes tin e opcion pa uza 


e MS Excel filenan di De- 
partamento di Impuesto cu 
yama “e-Verzamelloonstaat” 
y “e-Verzamelstaat Opgaaf 
Derden”. Por baha e filenan 
aki for di e website di Depar- 
tamento di Impuesto Loon- 
belasting | Departamento di 
Impuesto. Ta bon pa tene na 
cuenta cu no ta posibel mas 
pa entrega un USB-stick of 
manda e filenan via e-mail. 


Departamento di Impuesto 
ta conseha tur contribuyente 
pa cumpli na tempo debi cu 
no ta bay tin prolongacion di 
termino. Keda sin entrega e 
‘Verzamelloonstaat’ of e ‘Ver- 
zamelstaat opgaaf derden’ di 
aña 2023 lo por nifica cu e 
contribuyente lo por ricibi 
un cobransa adicional (na- 
heffingsaanslag) inclui boet 
di Afl. 10.000 maximo. 


KPA: Pa seguridad di tur persona 
No por para mas memey 
den auto 


Polis di Aruba ta informa 
cu pa seguridad di tur 
persona, tanto mucha y 
hende grandi, NO ta per- 
miti mas pa para memey 
den un auto, por ehempel 
un jeep of pick-up. Esaki 
tambe ta conta pa tur 


parada y traspaso di man- 
do di Aruba su Carnaval. 


E motibo di esaki ta pa se- 
guridad di tur participante 
durante parada. Asina tambe 
nos ta percura pa e safety di 
tur participante. 


servicio/clasificado 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Central 
Tel. 585 1965 


San Nicolas: 
Aloe 
Tel. 584 4606 


Ta busCa 
Panda express airport Landside 
ta busca 
“Kitchen Helper” 
Por yama na 
Tel.582 8995 
________________________________218015 


Prome Pop Up Market di Santa Rosa ta 
dia 2 di Maart 


Despues cu aña pasa De- 
partamento di Agricul- 
tura, Cria y Pesca Santa 
Rosa a bin na e idea pa 
cuminsa cu algo chikito 
pa nos productornan lo- 
cal cu a resulta den un 
Pop-Up Market exitoso. 
Awor nos ta cla pa conti- 
nua cu esaki den luna di 
maart venidero. 


Hopi ta esnan cu a haya e 
idea aki uno interesante y 
sigur a wordo sosteni pa nos 
bishitantenan 
mirando 
e 
acogida cu esaki a haya du- 
rante 2023. Hopi ta esnan cu 
a encanta e idea pa motibo cu 
e ta den un escala mas chiki- 
to y ta duna e oportunidad 
na e clientela pa mira y pro- 
becha di un of otro producto 
fresco mas facil. Sin mucho 
molester por yega cumpra 
y sigui cu otro compromi- 
sonan. Ta simplemente un 
cantidad di 15 productor 
local cu tin un of otro pro- 
ducto fresco na e momento 
ey por yega na remarca den 
nos Pop-Up Market. Claro 
nos kier tene den un escala 
mas chikito pa asina facilita 
tur nos bishitantenan y sigur 
tambe e productor por sali 
mas facil for di nan producto 
fresco cu nan tin na e mo- 
mento ey pa ofrece. 


Faltando apenas un luna 
pa nos Pop-Up Market cu 
lo ta planea pa tuma lugar 
riba diasabra dia 2 di maart 
venidero. 


Nos ta haci e siguiente apel- 
acion dado caso cu bo tin 
producto fresco pa e fecha 
menciona por tuma con- 


tacto cu nos departamento 
na 585-8102 pa asina reserva 
bo lugar y pa nos por ta na 
altura kico ta e producto cu 
bo ta bay ofrece pa e Pop-Up 
Market. Nos ta desea pa por 
tin un variedad di producto 
produci localmente pa ofrece 
nos bishitanan riba e dia aki. 
Orario lo ta for di 8or di te 
cu 11or di mainta caminda 
Aruba completo por bishita 
y haci nan compras riba e di- 
asabra aki. 


Nos ta invita e pueblo di 
Aruba pa marca e fecha aki 
cu ta diasabra 2 di maart pa 
bishita nos Pop-Up Market y 
disfruta haciendo bo compras 
di e productonan fresco cu lo 
bay tin pa ofrece aki mes na 
Santa Rosa. 


Nos Pop-Up Market lo ta 
facil, conveniente y rapido. 
Bishita nos prome Pop Up 
Market pa e aña aki y com- 
proba pa bo mes. 
Pronostico di tempo 


Tempo: 
Awe tardi y awe nochi: par- 
cialmente nubla cu awe no- 
chi chens pa un awasero 
breve den marduga y mañan: 
parcialmente nubla cu un 
awasero pasahero te breve 


Temperatura maximo 32 gra- 
do Celsius 
Temperatura minimo 26 gra- 
do Celsius 
Indice di calor (heat index) 
den y rond di oranan di mer- 
dia: 32 pa 38 grado Celsius 
UV index: 8 


Bahada di solo : 6:43 pm 
Subida di solo : 7:04 am. 


Biento: 
Zwak te modera for di direc- 
cionnan entre zuidwest te 
noordwest; 
Forsa 2 te 4 (7 te 23 km/ora, 4 
te 12 nudo). 


Situacion general di tem- 
po pa proximo 24 ora: 
Un aumento di humedad 
den nivelnan mas abou di 
atmosfera lo combina cu e 
calentamiento di dia pa pro- 
duci algun area di nubia. Es- 
aki por induci algun awasero 
pasahero te breve na cierto 
partinan di e isla. Mas aleu, 
concentracion di e stof di Sa- 


hara lo bira menos durante 
proximo dia. Sinembargo, 
ainda ta conseha e person- 
anan cu tin sensibilidadnan 
respiratorio pa tene esaki na 
cuenta. 


Condicionnan maritimo/ 
estado di lama: 
Na partinan proteje di costa: 
ketu, rond di 1 pia. 
Na partinan zuid: modera, 
entre 2 pa 4 pia. 
Na partinan oost te noord- 
west di costa: 
Trankil te modera cu olanan 
di 2 pa 3, localmente 4 pia 


Durante proximo dia of dos 
e direccion di Olanan lo bira 
for di zuidwest te noordwest 
Y lo bay haci lama poco bru- 
to na costanan Situa na parti 
zuid. Ta pidi usuarionan di 
lama y bañistanan pa tene 
cuenta cu esaki. 

Cu gran dolor y tristeza den nos curason, mas 
alabez cu inmenso gratitud pa su bida y legacia, 
nos ta anuncia fayecimento di 


Sr. Harold D. Malmberg 


Esposo di sra Maud Malmberg-Brown, Tata di 
Ricardo, Lisette y Giovanni, abuelo di Thalia, 
Ricardo Jr., Samantha, Thiago, Joey y Jamiro y 
bisabuelo di Jayden y Mia. 


Rumanan Hans, Elizabeth, †Lydia, Mildred, 
Hellen, Lillian y Clyde, tur sobrino, sobrina, 
famia, amistadnan y Junta Directiva, Gerencia 
y Staff di De Palm Corporation VBA y tur 
empresa subsidiario. 


Un gran pionero y visionario di nos industria 
turistico, cu a contribui inmensamente na nos 
pais a bay sosega na paz. 


Juan 14:1-2: 1“No preocupa of rindi na miedo, 
pasobra bo a kere den Dios, awo confia y kere 
den Ami tambe. 2 E Cas di mi Tata tin hopi 
morada, y ami ta bay pa prepara un lugar pa 
boso.” 


Oportunidad pa condolencia, diahuebs 8 di 
februari 2024 di 6:00 pm pa 8:30 pm na Royal 
Funeral Home 


Acto di entiero y despedida lo tuma lugar na 
Royal Funeral Home, diabierna 9 di februari 
2024 di 9:00 am pa 11:30 am, sigi pa e ceremonia 
di despedida 11:30 am pa 12:15 pm. Acto di 
cremacion lo tuma lugar den seno di famia. 


En bez di flor of krans, famia lo prefera un 
donacion den Harold Malmberg su nomber na 
Centro di Bario Dakota. 
Informacion di Cuenta Bancario: 
•	 
Nomber	 di	 beneficiario:	 Buurt-	 en	 
Sportvereneging Dakota 
•	 
Banco:	Banco	di	Caribe 
•	 
Number	di	Cuenta:	80880301 


Senjor ta mi Wardador, mi n’ tin falta di nada; 
den kunuku di yerba berde E ta pone mi 
sosega. 
E ta hiba mi na awa trankil pa mi bolbe hanja 
forsa. 


Cu dolor na nos curason, nos ta participa 
fayecimento di nos ser stima: 


Sra. Mathilde Giel-Vieira de Freitas 
Carinosamente yama “Tita” 
*1 maart 1946 - †2 februari 2024 


Na nomber di su: 
Esposo: Pedro Vidal Giel 


Ruman: † Sra. Vieira de Freitas (Portugal) 


Swa i cunja(nan): 
Ida y †Ruby Dijkhoff 
Ina y †Henk Kolkman 
Andres y Mena Giel Kelly 
Juancito y Marianita Giel Tromp 
Aura y Jovito Tromp Giel 
Freddy y Mercedes Giel 
Rosa Giel 


Iha(nan): 
Lelisia Tromp, Jelitza Giel, Magaly Giel, Marsharl 
Oehlers 


Subrina y subrino(nan): 
Helen, Tico, Rene, Gino Dijkhoff 
Jolanda, Ivonne Kolkman 
Sharine, Jelitza, Jelishka Giel 
Moraima, Angelo Giel 
Junior, Giovanni Perez 
Frederick, Magaly, Susaine Giel 
Laen Willems, Ada y yui 
Melany Perez 


Bon bisinja: Miljenka Franken y Chelo 


Tur su amistadnan, conocirnan, y companjera(o)nan 
di Cas di mi Chepa 
Demas famia(nan): Vieira de Freitas, Giel, Heide, 
Tromp, Dijkhoff, Kolkman, Kelly, Perez, Oehlers, 
Maduro. 


Ta invita pa acto di despedida cual lo tuma lugar na 
Aurora Funeral Home diaranson 7 di februari 2024, 
di 9’or pa 11’or. Cremacion lo tuma lugar despues 
den seno familiar. 


Nos disculpa si den nos tristeza nos por a lubida 
algun nomber. 
Nos ta lamenta cu despues di entiero nos no lo ricibi 
bishita di condolencia na cas. 


Laga tur loke ta spera mi ta bunita. Laga tur 
locual cu mi encontra na caminda ta bunita. 
Laga tur locual cu mi laga atras keda bunita y 
laga esakinan termina den tur bunitesa. 
(autor: Cado Wever) 


Nos ta participa fayecimento di 


Virginia Servacia ‘Chichi’ Laclé- 
Eckmeyer 
*14-05-1934 – †28-01-2024 
Viuda di †Damasco ‘Dama’ Laclé 


Yiunan, suegra- y suegronan 
Bienvenido y Glenis Laclé-Rios 
Bienvenida Laclé y Mario v/d Biezen 
Tico Laclé 
Jordano ‘Dano’ Laclé 
Glenn Laclé y Lilian ‘Dudi’ Leest 
Anthony Laclé y Auke Procee 
America y Edward ‘Ruudje’ Balinge-Laclé 
Aldrin Laclé y Iraís Serfilia 


Nieto- y nietanan 
Rose-Ann Laclé 
Gertjan Laclé 
Sharifa y Jordan Laclé 
Mairenie Leest 
Maysa Chalabi y Denzel Balinge 
Analisa, Gideon, Isha y Shanti Laclé 


Manero nieto y nieta 
Samira, Zuly y Ninjo Laclé 
Jonathan Leest 


Bisanieta y bisanieto 
Nulifer y Onur 


Ruman, swa- y cuñanan 
†Anselmo ‘Chemito’ Eckmeyer y †Arsenio ‘Chen’ 
Eckmeyer y †Teresa Eckmeyer-Tromp 
† Raymundo ‘Mundo’ Eckmeyer y † Frida Eckmeyer- 
Gomez 
Francisco ‘Chico’ Eckmeyer y Marietje Eckmeyer-Bergrok 
† Porfilio ‘Fio’ Eckmeyer y† Nicolina Eckmeyer-Martijn 
† Andres ‘Dechi’ Eckmeyer y † Mathilda Eckmeyer-Tromp 
Aquilina ‘Ita’ y Sabino Paesch- Eckmeyer 
† Antonio ‘Tony’ Eckmeyer y Glenda Eckmeyer-Henriquez 


Cas di Cuido 
Personal di Cas di mi Chepa 


Sobrino- y sobrinanan, primo- y primanan, comer- y 
compernan, tur iha y demas famia: Eckmeyer, Laclé, 
Luidens, Tromp, Gomez, Bergrok, Martijn, Paesch, 
Henriquez, Bermudez, Gill, van der Bliek, Jeandor, van der 
Biest, Everts, Giel, Franken, Frank, Roza, Fingal, Starke, 
Carrilho, Quandus, Leest, Farro, Figaroa, Rasmijn, Stamper, 
Sneek, John. 


Oportunidad pa condoleer ta diaranson 7 februari 2024 
for di 2:00 pm pa 4:00 or di atardi na Misa Santa Anna na 
Noord. Despues di misa acto di entiero lo tuma luga na 
santana di Sabana Basora. 

Cu inmenso tristesa na nos curason, pero 
agradecido pa tur locual e la significa pa nos, 
nos ta anuncia fayecimento di nos querida 
mama y wela stima: 


Sheila Octavia Lampe 


Conoci tambe como: “Juffrouw van 
Veen” 
*07-05-1929 Sint Maarten †04-02- 
2024 Aruba 


Na nomber di su: 


Yiunan: 
Tony van Veen y Farina van Veen 
Louella Brezovar - van Veen y Ross Brezovar 


Nietonan stima: 
Nora Yamulla - van Veen y Joseph Yamulla 
Nicholas van Veen 
Christian Brezovar 
Giulia Brezovar 


Primo y Primanan: 
Johanna M. Pavlis - Lampe 
H. Yolanda Lampe y famia 
Vivian Lampe y yiunan 
Johnny van Meeteren y yiunan 


Amigo y amiganan keri: 
Edith Henriquez y famia 
Patricia Alexander y famia 
Fanny Oduber 
Nancy Mac-Eachern 
Rodney y Eileen Croes 
Elsje Laclé y famia 
Quirine van der Velden -van Eps y Steven van der 
Velden 
Liz y Dennis Schmeider 


Demas Famia: Lampe, van Veen, de Mey, van 
Meeteren, Anaya, Beaujon, Eman, Sales, Croes, 
Tromp, Polvliet, de Veer, Irausquin, Simmons, y 
Sanford 
Nos ta hopi agradeci pa e añanan di bon cuido di: 
Maryuri Diaz Rueda, Sandra Jaraba Delgado, Dr. Joke 
Hertogen, y tur verpleegster di Trinity Nursing. 


Acto di despedida ta tuma lugar diahuebs, 8 di 
februari di 1:00pm pa 4:00pm na Kerki Protestant 
bieu na Oranjestad. 


Despues di entiero no ta ricibi bishita di condolencia 
na cas. 


Lo E seka tur lágrima for di nan wowo, 
I morto lo no eksisti mas: lo no tin nada 
di rou, nada di yoramento, nada di dolo 
mas, pasobra tur kos di antes a pasa bai. 
Rev. 21:4 


Cu dolor na nos curason, nos ta participa 
fayecimento di nos ser stima: 


Sra. Sheila G. M. Trimon-Lopez 
*22-05-1962 - †04-02-2024 


Acto di entiero lo wordo anuncia despues 


Democratanan den Senado Mericano ta pusha pa 
rekeri presidente consulta Congreso riba benta 


(AP) – Democratanan den Senado 
Mericano ta pushando pa preveni ad- 
ministracion di presidente Joe Biden di 
evadi Congreso na momento di aproba 
benta di arma pa Israel, mientras e es- 
tado Hudiu ta continua su guera con- 
tra Hamas bao scrutinio eleva. 


Senador Democrata, Tim Kaine di Virginia 
ta bay introduci un amienda cu si e pasa, 


e lo elimina lenguahe den e 
complemento di seguridad 
nacional di $118 biyon cu 
ta permiti pa e administra- 
cion agilisa fondo pa cualkier 
benta di arma den futuro pa 
Israel sin notifica Congreso 
prome. 


E legislacion mas amplio ta 
cada bes mas den riesgo di 
muri den Senado memey di 
oposicion bipartisano, ha- 
ciendo e poco probable cu 
e provision di Israel ta bay 
mira un voto. Asina mes, e 
empuhe di Kaine y mayoria 
di caucus Democrata den Se- 
nado ta e ehemplo mas recien 
di e critica aumentando for 
di esnan den partido di presi- 
dente Joe Biden relaciona cu 
su maneho di e guera sangri- 
ento andando entre Israel y 
Hamas, y e rol cada bes mas 
grandi di Merca den esaki. 


“Congreso y pueblo Meri- 
cano merece transparencia 
completo tocante asistencia 
militar na tur nacion,” Kaine 
a bisa den un declaracion na 
AP. “Ningun presidente di 
ningun partido mester evadi 
Congreso riba asuntonan di 
guera, paz y diplomacia.” 


E amienda, cu tin sosten di 
presidentenan di comitenan 
di Relacion Exterior, Servi- 
cionan Arma y Inteligencia 
den Senado, ta yega despues 
cu Biden a evadi legislador- 
nan dos biaha na december 
pa manda mas cu $250 mi- 
yon den armanan na Israel. 
Evadiendo 
Congreso 
cu 
determinacionnan di emer- 
gencia pa benta di arma ta 
un stap inusual cu den ad- 
minsitracionnan pasa a ricibi 
resistencia di legisladornan, 
kende normalmente tin un 


periodo di al menos 15 pa 30 
dia pa evalua propuestanan di 
transferencia di arma, y den 
algun caso, blokea esakinan. 


Departamento di Estado a 
busca pa contraresta critica 
potencial di e benta a base di 
derechonan humano, door di 
bisa cu e tabata den contacto 
constante cu Israel pa enfati- 
sa e importancia di minimisa 
casualidadnan civil, cu a au- 
menta na mas di 25mil desde 
cu Israel a cuminsa su respu- 
esta na e atakenan di Hamas 
riba Israel dia 7 di october. 


Administracion 
di 
Biden 
tambe a hustifica e benta re- 
cien door di cita determina- 
cionnan di emergencia. E ta 
un movida inusual pero no 
sin precedente cu Departa- 
mento di Estado ta haci ora 
ta mira un necesidad urgente 
pa haci entrega di arma sin cu 
mester warda aprobacion di 
legisladornan. 


Pero Kaine y un cantidad 
aumentando di Democrata 
ta haciendo un yamado pa 
e administracion adheri na 
un proceso mas deliberativo 
mientras escalacionnan den 
Medio Oriente ta continua 
cu mas participacion di tru- 
panan Mericano den e re- 
gion. 
“Ta p’esey mi ta introduci- 
endo un amienda di sentido 
comun, cu sosten di decenas 
di mi coleganan den Senado, 
pa sigura cu nos ta mantene 
un bista congresional com- 
pleto riba ayudo Mericano 
pa Israel, manera nos ta haci 
pa tur otro nacion cu nos ta 
sostene,” el a bisa. “E mesun 
standard mester aplica pa 
tur pais ricibiendo asistencia 
militar Mericano.” 

Hurado ta haya mama di tirado di scol di Michigan culpabel di 
homicidio involuntario 


(AP) - Un hurado di Mich- 
igan a condena mama di 
tirado di scol na Michigan 
di homicidio involuntario 
diamars den un huicio e 
prome di su tipo pa de- 
termina si e tabatin cual- 
kier responsabilidad den e 
morto di e 4 studiantenan 
den aña 2021. 


E fiscalnan a bisa cu Jenni- 
fer Crumbley tabatin un re- 
sponsabilidad bao di ley di 
Michigan pa preveni cu su 
yiu homber, ken tabatin 15 
aña na e tempo aki, lo causa 
daño na otronan. El a ser 
acusa di fracasa di sigura un 
arma di candela y balanan pa 
esaki y fracasa di ricibi ayudo 
pa Ethan Crumbley su salud 
mental. E veredicto di culpa- 


bel, un pa cada studiante mata 
na Oxford High School, el a 
bolbe back despues di prac- 
ticamente 11 ora di delibera- 
cion di hurado. 


Jennifer Crumbley, 45, a mira 
abao y tabata sacudi su cabes 
mientras cada Hurado tabata 
ser puntra despues cu e vere- 
dicto a ser lesa. 


Hues Cheryl Matthews a 
duna danki na e hurado y a 
bisa, “nos tur sa cu esaki ta- 
bata un di e cosnan mas difi- 
cil cu bo a yega di haci.” Na 
caminda fuera di corte, fiscal 
Karen McDonald a duna un 
brasa na Craig Shilling, e tata 
di e victima Justin Shilling y 
e famia di MAdisyn Baldwin. 
“Danki,” un di e hombernan 


a bisa na su persona. 


Un ordo di e hues a preveni 
cu MCDonald y abogado di 
defensa Shannon Smith for 
di papia cu reporteronan. 
Riba e mainta di november 
30, 2021, miembronan em- 
pleadonan di scol tabata pre- 
ocupa cu un pintura violento 
di un arma, bala y un homber 
herida, compaña pa frasenan 
desespera riba Ethan Crumb- 
ley su huiswerk di matemat- 
ica. Su mayornan a ser yama 
pa bay un reunion di scol 
cu empleadonan di e scol, 
sinembargo nan no a bay cas 
cu e mucha. Algun oranan 
despues, Ethan Crumbley a 
saca un arma di candela for 
di su tas y a los tiro riba 10 
studiante y un docente, cau- 
sando cu 4 di nan a fayece. 
Ningun hende a revisa su tas. 


E arma tabata uno cu su tata, 
James Crumbley, a cumpra 
cu su persona 4 dia prome. 
Jennifer Crumbley a hiba su 
yiu un campo di tiro e mesun 
fin di siman aki. 


“Bo ta e ultimo adulto cu 
tabatin posesion di e arma 
aki,” fiscal asistente Marc 
Keast a bisa mientras tabata 
examina Jennifer Crumbley 
siman pasa. “Bo a mira bo yiu 


homber tira e ultimo ronda 
prome cu e tiroteo a tuma 
luga na scol. Bo a mira con el 
a para, e tabata sa con pa usa 
e arma.” 


E mama di e hoben a respon- 
de, “si, e tabata sa.” 


Ethan Crumbley, ken awo 
tin 17 aña, a declara su mes 
culpabel di asesinato y ter- 
orismo y awo ta cumpliendo 
un sentencia di bida. Jen- 
nifer y James Crumbley ta e 
prome mayornan den Merca 
cu ta ser acusa den un tiro- 
teo cometi pa nan yiu. James 
Crumbley lo para den huicio 
den maart. 


Jennifer Crumbley a bisa hu- 


radonan cu e tabata su casa 
su trabao pa monitor e arma. 
Tambe el a bisa cu e no a mira 
ningun señal di problema 
mental den su yiu homber. 
“Nos tabata papia. Nos a haci 
hopi cos hunto,” el a testigua. 
“Mi tabatin confiansa den 
dje y mi a sinti cu mi a habri 
un porta. Cu e tabata por bin 
cerca mi cu cualkier cos.” 


Den e diariio yama pa po- 
lis, Ethan Crumbley a skirbi 
cu su mayornan no tabata 
tende di su peticion pa ayu- 
do. “Mi tabatin cero ayudo 
pa mi problemanan mental y 
e ta causando mi pa tira.. mi 
scol,” el a skirbi. 


Rey Charles III ta ser trata pa cancer y lo temporariamente para su 
responsabilidadnan publico 


(AP) - Britania su Rey 
Charles III a ser diagnos- 
tica cu cancer y a cuminsa 
tratamento, Buckingham 


Palace a bisa dialuna. Me- 
nos di 18 luna dentro di su 
mando, e monarca di 75 
aña y no lo pasa su rolnan 


constitucional como cabes 
di e estado. 


E palacio a bisa cu “un prob- 
lema separa di preocupacion 
a ser nota” durante Charles 
su tratamento pa un prostata 
engrandeci lun pasa, unda el 
a pasa 3 anochi na hospital di 
London. “Testnan diagnos- 
tico a identifica un forma di 
cancer,” el a bisa den su de- 
claracion. 


“Su mahestad awe a cuminsa 
un schedule di tratamento 
regular, durante cual tempo el 
a ser conseha pa dokternan di 
pospone tur responsabilidad- 
nan den publico,’ e palacio a 
bisa. “Durante e periodo aki, 
su Mahestad lo sigui tuma 
participa den negoshinan di 
estado y trabaonan oficial 
manera normal.” Charles, 
ken generalmente ta den bon 
salud, “ta permanece com- 
pletamente positivo tocante 
su tratamento y ta emociona 
pa bolbe back na responsabi- 
lidadnan publico completo lo 


mas pronto posibel.” 


E palacio a agrega cu e Rey a 
“scoge comparti su diagnos- 
tico pa preveni speculacion 
cu e speransa cu e por yuda 
public compronde cu tur 
hende den mundo por ser 
afecta pa cancer.” Charles a 
bira un Rey den september 
di aña 2022, ora cu su mama 
Reina Elizabeth II a fayece cu 
96 aña despues di 70 aña riba 


e trono. 
Noticia di e Rey su diagnos- 
tico ta bini mientras casa di su 
yiu, Kate, Prinses di Wales, ta 
recupera di un operacion cual 
a mantene su persona hospi- 
talisa pa dos siman. Kate te ai- 
nda ta den un break di su re- 
sponsabilidadnan real mien- 
tras su casa, Prins William, 
tambe a tuma un tempo liber 
pa e por cuida di e pareha su 
3 yiunan. 

3 persona asesina den supuesto atake extremista na Turkia su corte 
mas grandi 


(AP) - Dos persona ataca 
na Turkia su corte mas 
grandi prome cu nan a 
ricibi tiro fatal den un 
intercambio di tiro cu 
tambe a laga otro persona 
fayeci y 5 otro herida. Au- 
toridadnan ta sospecha cu 
e atacadornan tabata parti 
di un organisacion ex- 
tremista cu tabatin varios 
aña inactivo. 


Minister di Interior Ali Yer- 
likaya a bisa cu e homber y e 
muhe a ataka un checkpoint 
di siguridad na Caglayan 
Courthouse na Istanbul, y 
nan a ser asesina den e in- 
tercambio di candela. Auto- 
ridadnan a bisa cu un otro 
muhe tambe a fayece a causa 
di e tironan y cu 3 oficial di 
polis y dos ciudadano a keda 
herida. Yerlikaya despues a 
bisa cu e atakadornan tabata 
miembronan di Revolution- 
ary People’s Liberation Party- 
Front of DHKP/C, un grupo 


ultra derechista cu ta con- 
sidera un organisacion teror- 
ista di Turkia, Merca y Union 
Europeo. 


Corte Caglayan, tambe cono- 
ci como Istanbul Justice Pal- 
ace, ta un compleho di corte 
fuertemente vigila y grandi 
den e districto di Kagithane. 
E ta Europa su corte mas 
grandi ora cu el a habri den 
aña 2011. Imagennan publica 
pa Turkia agencia di noti- 
cia Anadolu a mustra con e 
atacadornan tabata aparece 


na corte pa los tiro riba polis 
prome cu nan a ser tira dilanti 
e edificio, mientras cu e per- 
sonanan alrededor tabata core 
bay. 


Agencia di noticia priva DHA 
a reporta cu e ruman grandi 
di e muhe cu tabata atakando 
a presenta como un acusado 
na e corte 30 minuut prome 
cu e atake. E tabata ser acusa 
di miembresia den un organ- 
isacion terorista y di posee 
materialnan peligroso. 


E Minister di Husticia a bisa 
cu hefe di ministerio publi- 
co a habri un investigacion. 
Tunc a conta reporteronan cu 
e atakadornan anteriormente 
a cumpli condena den pri- 
zon pa ofensanan relaciona 
cu terorismo. Un testigo 
den diamars su atake, Emre 
Ozyurt a bisa cu “su sanger a 
para” mientras otronan tabata 
core cu miedo. 


Den maart di aña 2015, e 
grupo a tuma un fiscal como 
rehen na e mesun corte, exi- 


giendo detaye tocante e ases- 
inato di un hoben durante 
protestanan 
anti-gobierno 
den e aña anterior. 2 di e tira- 
dornan a fayece mientras po- 
lis tabata drenta e edificio y e 
fiscal despues a fayece a causa 
di su heridanan. 


E grupo tambe a tuma re- 
sponsabilidad pa e atake sui- 
cida cu bom den februari di 
aña 2013 contra e embahada 
di Merca na Ankara den cual 
un siguridad Turco a fayece y 
4 otro persona a ser herida. 


Qatar ta ricibi respuesta ‘positivo’ for di Hamas tocante alto al fuego 
mientras grupo ta reitera exigencianan mas amplio 


AP) - Hamas su respuesta ta 
responde na e plan mas re- 
cien pa un alto al fuego na 
Gaza y liberacion di rehen- 
nan tabata ‘generalmente 
positivo,’ mediador clave di 


Qatar a bisa diamars, mien- 
tras e grupo militante a bolbe 
enfatisa su exigencianan pa e 
fin na e guera, algo cu Israel 
te awo a descarta. 


Prome Minister di Qatar Sheikh 
Mohammed bin Abdurrahman 
Al Thani a anuncia e respu- 
esta durante un conferencia di 
noticia cu Secretario di Estado 
Merca Antony Blinken, ken a 


bisa cu e lo informa e soldaatnan 
Israeli tocante esaki diaranson 
ora cu e reuni cu nan. Blinken, 
ken a reuni cu Saudi Arabia su 
Prins Mohammed bin Salman 
e dia prome, a bisa cu e Saudi- 
nan tin un “interes grandi” den 
normalisa relacionnan cu Israel 
pero tambe ta rekeri un fin na e 
guera y un “caminda cla, credi- 
bel y mara na tempo pa e esta- 
blecimento di un estado Pales- 
tino.” 


Qatar, cual tin hopi tempo ta me- 
dia cu Hamas, tambe tin tempo 
trahando cu Merca y Egipto pa 
yega na un alto al fuego cu lo in- 
clui un paro na e lucha pa varios 
siman y e liberacion di mas 
di 100 rehen cu te ainda ta se- 
cuestra pa Hamas. Hamas a bisa 


den un declaracion cu el a re- 
sponde di manera ‘positivo’ na e 
proposicion mas recien. Sinem- 
bargo e grupo militante te ainda 
ta busca un alto al fuego “comp- 
rensivo y completo” pa caba cu e 
“agresion contra nos hendenan.” 
Hamas tambe ta anticipa di exigi 
e liberacion di un gran cantidad 
di prizonero Palestino, incluy- 
endo militantenan di perfil halto 
a cambio di e rehennan. 


Prome Minister Israeli Benja- 
min Netanyahu a descarta am- 
bos exigencia, bisando cu Israel 
ta comprometi na continua su 
ofensiva te cu “un victoria to- 
tal” riba Hamas y regresa tur e 
rehennan. Tambe el a descarta 
Merca su yamadonan pa e crea- 
cion di un estado Palestino. 


